Eskari handia du irakasle masterrak EHUn eta UEU zentro atxiki gisa onartu ostean 120 postu gehiago eskainiko dira euskaraz.\nEskari handia duen masterra da, urtero EHUn 700 eta 900 lagunen artean dabil ikasketa horiek egin nahi lituzkeen jendearen kopurua. EAEko unibertsitate publikoak, ordea, 240 postu besterik ez ditu eskaintzen. Ikasle asko kanpoan geratzen dira eta beste unibertsitateetara jo behar izaten dute, gehienetan erdaraz ikastera.\nBerria-k argitaratu duenez, 120 postu berri izango dira aurrerantzean euskaraz online ikasi ahal izateko, UEUren masterra EHUren eskaintzaren barruan sartu ondoren. Hiru espezialitatetako masterra eskainiko da formatu horretan: hizkuntza eta literatura, humanitateak eta gizarte zientziak, eta natur zientziak eta matematika.\nEHUren gobernu-kontseiluak adostasun handiz onartu du UEUren online irakaskuntzarako institutua zentro atxiki gisa hartzeko: 31 boto alde, 6 aurka.\nUEUk online irakaskuntzan gehiago sakondu nahi du eta proposamena ere egina du horretarako, masterrez gain graduko ikasketak ere bilduz. EHUk ez du horretarako aterik ireki momentuz ordea.\nKanal hauetan artxibatua: UEU | EHU


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Sistema automatizatuak (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Sistema automatizatuak (Modulua) Generoa / Forma: Curriculumeko baliabideak\n4 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 4 Fabrikazio Mekanikoa (Lanbide Arloa) 4 Fabrikazio Mekanikoko Sistema Automatikoen Programazioa (Modulua) 4 Instalazioa eta mantenimendua (Lanbide Arloa) 4 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila 4 Mekanizazioa (Heziketa Zikloa). Erdi maila Sistema automatizatuak (Modulua) Sistema elektrikoak, pneumatikoak eta hidraulikoak (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 3 Mekatronika Industriala (Heziketa Zikloa). Goi maila 3 Muntaia- eta mantentze-lan elektriko/elektronikoak (Modulua) 3 Sistema mekatronikoen irudikapen grafikoa (Modulua) 2 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio Mekanikoko Produkzioaren Programazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Linea automatizatuen muntaia- eta mantentze-lanak (Modulua) Guztiak ikusi ... gutxiago ...


Markina-Xemeingo Beti Jai Elkarteak 85 urte betetzen dituzten bazkideak omenduko ditu - Lea-Artibai eta Mutrikuko Hitza : Lea-Artibai eta Mutrikuko Hitza\nAurten ere bazkide nagusienak gogoan edukiko ditu Markina- Xemeingo Beti Jai erretiratuen elkarteak, eta ekitaldi berezi bat antolatu dute, aurten 85 urte betetzen dituzten guztiak omentzeko. Guztira, 1936 urtean jaiotako bazkideak hamazazpi direla jakitera eman dute; bihar goizean elkartuko dira ospakizunerako.\nZapatuan [irailak 18] izango da ospakizuna, eta ohi modura, mezagaz hasiko dute ekimena. COVID-19a dela eta, azken ordura arte ez dute jakin mezarik eduki ahalko zuten, baina, azkenean, meza ospatu ahal izango dela baieztatu dute. Horrela, 12:00etan izango da elizkizuna Mertzedeko elizan, eta, ondoren, aurreskua dantzatu eta omenaldia egingo diete bazkideei Beti jai Elkartearen egoitza aurrean edo Plazabarripean.\nAurreratu dutenez, kopautxo bat eskainiko diete gero, omenduei eta haien tartekoei elkartearen egoitzan, eta solasaldian jarduteko aukera ere edukiko dute. Oroigarria ere izango dute opari elkartearen eskutik.\nBeti Jai Elkarteko kideek jakitera eman dutenez, hamazazpi omenduetatik 11k parte hartuko dute omenaldian, eta gainerakoei etxera eramango diete oroigarria.


Haritz Alberdik hartu du aginte makila - Artzape\nHaritz Alberdik hartu du aginte makila\nEka 15, 2019\nEguerdirako zeuden deituta udalbatza berria osatuko duten zinegotziak udaletxera. Beraiei zabaldutako gonbita hartu eta herritar ugari ere bertaratu da udal kargu-hartze ekitaldira.\nHalakoetan ohikoa denez, adin mahaia osatu da lehenbizi, zinegotzi gazte eta helduenarekin. Hauen kargu-hartzearen ondoren egin dute zin gainerako zinegotziek, onarpenaren bitartez batzuek, “legeak behartuta” besteek.\nEskua altxata, alkatea aukeratzeko bozka eman dute kargudun berriek. EH Bilduko sei zinegotziek Haritz Alberdiren hautagaitza bozkatu dute, EAJ-PNVko bostek Aitor Urrestirena. Horrela bada, Alberdi izendatu dute Getariako alkate datozen lau urtetarako; bertaratutakoen txalo zaparrada artean hartu du kargua.\nErabakia hartuta, Nika Lertxundi alkate ohiak hainbat aholku eman dizkie udalbatza berriko kideei, hala nola, gogoratzeko herritarren onura dela beraien helburua, familia eta lagunak ez ahazteko, eta irribarrea ez galtzeko. Aretoak errepikatu duen “gora Getaria” oihuarekin amaitu du bere agintaldia Lertxundik, herritarren txalo artean.\nOndoren, oso hunkituta eman dio aginte makila Alberdiri.\nAlberdik, diskurtsoa eman aurretik hitza hartzeko aukera eskaini die udalbatzako kide zein herritarrei. Hasteko, eskerrak eman dizkio bikoteari “ez delako posible alkate izatea etxean pisua beste batek ez badu hartzen”. Gogoan izan ditu alaba, guraso eta arreba ere.\nIngurura begiratuta, esker hitzak izan ditu orain arteko hautetsientzat zein aurrerantzean bidelagun izango dituenentzat, “herriaren alde lana egiteko emandako pausoagatik”. Eragile kulturalak eta sozialak gogoan izan ditu, baita sindikal eta politikoak ere, gaineratuz, guztiekin kontatzen dutela herria aurrera ateratzeko.\nAktualitateko kontuak eta aurrera begirako zenbait gai ere aipatu ditu, ondoko bideoan jasotakoak:\nTxaloekin eta jendearen zorion agurrekin amaitu da ekitaldia.


Clínica Veterinaria Auxo - Centro veterinario en Vitoria-Gasteiz\nAuxo Albaitari Zerbitzuak\nZure maskotak zaintzen ditugu\nAuxo albaitaritzaklinikan zure animalia txikientzako albaitaritzazerbitzu onenak bermatzeko egiten dugu lan.\nKatuekin Atsegina den Klinika\nMaskotek zainketa espezifikoak behar dituzte beren bizitzaren etapa bakoitzean. Prebentzioa da sendagairik onena. Osasun-plan integralak eta hortz-higienerako planak egiten ditugu, gure txakur eta katu helduen osasunazterketa espezifikoen bidez.\nPaziente bakoitzaren sintomak aztertuta eta probak eginez, diagnostiko zehatza egiten dugu.\nAnalisi klinikoak: Gure laborategia daukagu. Gainera, albaitaritza laborategi espezializatuetara jotzen dugu, diagnostikoan kalitatea, zehaztasuna eta azkartasuna eskaintzeko xedez.\nIrudiaren bidezko diagnostikoa: Erradiologia da organismoa miatzeko oinarrizko metodoa. Horretarako, erradiologia digitaleko gailu bat daukagu, irudi kalitate bikaina duena. Ekografiak ere egiten ditugu. Horretarako, albaitari espezializatuak eta doppler ekografoa dauzkagu.\nLitekeena da gure maskoten bizitzaren uneren batean kirurgiara jo behar izatea, aukera terapeutiko gisa. Ebakuntza gela osoa daukagu, arnasaren bidezko anestesiaz eta bizi konstanteen monitorizazioaz hornitua. Bestalde, ebakuntza aurreko azterketak egiten ditugu, pazienteari eragin diezaiokeen edozein arazo hautemateko.\nKlinikako irekitze ordutegitik kanpoko larrialdietarako, 24 orduko telefono zenbakia daukagu: +34) 608 876 755. Hau da, beti aurkituko duzu albaitari profesional bat, edozein mediku larrialdi arta dezan. Hiriko beste klinika batzuekin partekatzen dugun zerbitzua da. Zerbitzu hori abenduaren 24an eta 31n bakarrik ixten da.\nKumeen lehen egunetatik helduarora arte, arreta berezia jartzen dugu gure maskotak modu egokienean elika daitezen. Ezinbestekoa da nutrizio ekarpen ona ematea, gure txakur eta katuen osasunean islatuko baita hori. Bizitzan sor dakizkiokeen askotariko patologietarako dieta espezifikoak eskaintzen ditugu.\nKatukiak Auxon eroso egotea nahi dugu, lasai. Hala izan dadin gure esku dagoen guztia egin dugu eta ISFM (International Society Feline Medicine) erakundeak Cat Friendly Clinic izendatu gaitu.\nKlinikako itxaron gelan, katuentzako eremuan, feromonak daude eta, halaber, altueran kokatuta katukutxak uzteko leku berezia eta mantak. Kontsultan eta ospitaleratzeko eremuan ere aurpegi feromonak erablitzen ditugu artatzen ditugun bitartean lasaiago egon daitezen\nTxakurrek zein katuek baldintza ezberdinak eskatzen dituzte sendatze prozesuan. Hori dela eta, bakoitzari egokitutako toki eta kaiola bereziak ditugu.


Zigiluaren tamaina: 24,88 x 28,8 mm. (vertical)\nTxeketegiaren tamaina: 158 x 86,4 mm. (horizontal)\nZigiluen posta-balioa: 0,32 €\nFilateliak gizarte eta humanitario arazoekin bat egiten du, zigiluen bitartez, burutzen ari diren ekintza aipagarri eta esanguratsuenak hedatuz. Ideia honetan Milurteko Garapen-Helburuei eskainitako jaulkipenak garrantzia hartzen du. 2000 urtean, Nazio Batuen Batzar Nagusiak, 189 Estatuko ordezkarien laguntzarekin, Milurteko Garapen-Helburuen (MGH) adierazpena onartu zuen, eta 2015 urterako zortzi helburu garrantzitsu betetzeko konpromisoa hartu zuten. Nazioarteko komunitatearen konpromisoak ondorengoa zioen: “ahalik eta esfortzu handiena egingo dugu gure kide, gizon, emakume eta haurrak pobretasun handiko egoera zital eta jasangaitzetatik ateratzeko”. Hauek dira lortu beharreko zortzi helburuak: muturreko pobretasuna eta goseteari amaiera eman; mundu osoan lehen hezkuntza irakatsi; gizon-emakumeen arteko berdintasuna sustatu; haurren heriotza-tasa murriztu; amaren osasuna hobetu; HIESa eta beste gaixotasun batzuei aurre egin; ingurumen jasangarritasuna ziurtatu eta garapen mundu elkarte bat sustatu. Helburu bakoitzak, aldi berean, hainbat xede ditu, 60tik gorako adierazleren bitartez zenba daitezkeenak.\nZigiluan lur-globo lausotu bat ageri da, non kontinente eta ozeanoek gisa-aurpegi itxura hartzen duten. Gomaztaturiko 100 zigilu aterako dira txeketegi bezala, 10 orrietan bakoitzeko 10 seiluekin banaturik.


Segi ezan – Hegalak Zabalik Fundazioa\nGenero indarkeria jasan duten emakumeen bizitza-kalitatea hobetzeko, ahalduntzea sendotzeko eta haien autoestimua, segurtasuna eta konfiantza Hegalak bezalako giro inklusiboan ariketa fisikoaren bitartez hobetzeko helburua duen berrikuntza sozialeko proiektua. Halaber, hazkuntza pertsonaleko eta kudeaketa emozionaleko tailerrekin osatzen da, taldeko lana sendotzeko hainbat dinamika ludiko eta kreatiboen bitartez.\nZaurgarritasun egoeran eta baliabide ekonomiko gutxi dituzten emakumeak, zeinak normalkuntza eta integrazio ingurune batean, pertsona gisa haien integritatea berreskuratzeko tresna berriak behar dituztenak. Programa honekin, askotan nola edo halako indarkeriaren bat jasan duten emakumeen isolatze soziala saihestea ere bilatzen da.\nEmakumeen etxetik etortzen dira parte-hartzaileak. Bi edo hiru talde sortuko dira, eskaeren arabera eta ariketa fisikoa astean bi egunetan egiteko klaseak martxan jartzeko baliabideen arabera. Programaren hasieran, klasea erabiltzaileen aktibazio-profiletan oinarrituta diseinatzen da.\nHainbat tailer ludiko-kreatibo ere egingo dira hasieran, eta programaren bukaeran, taldeko kohesioa lantzeko eta programan lortutako helburuak balioztatzeko.\nHerri instituzio eta elkarteekin koordinatuta, Donostiako Berdintasun Departamentua tartean, zeinak proiektua zuzentzen duen Fundazioarekin batera. Gurutze Gorria edo Arrats Elkartea, besteak beste, zeinak Txiki Txoko programaren bitartez, emakume etorkinekin egiten duten lan, edo Erroak Sartu, zeinak egoera okerretan bizi diren emakumeei lan munduan sartzen laguntzen dieten.


Rosa Barrio: "Benetan adoptatu nahi duten familiek hasierako ideiak aldatu behar izaten dituzte" - Debagoiena - Goiena.eus\nRosa Barrio: "Benetan adoptatu nahi duten familiek hasierako ideiak aldatu behar izaten dituzte"\nLeire Kortabarria 2014-06-04 12:00\nRosa Barrio, lantokian.\nOrain gutxi egin dute Araba, Bizkaia eta Gipuzkoako Ume Alaia elkarteek batera antolatutako lehenengo ekitaldia: Implicados/as en la adopción. Reflexiones personales y profesionales jardunaldia, Gasteizko Biltzar eta Erakusketa Jauregian. Gipuzkoako Ume Alaia elkarteak 234 familia ditu bazkide, horietatik 20 eta 25 artean Debagoienekoak; Bizkaiko elkarteak 300 bat ditu, eta Arabakoak, iaz sortuak, 30 bat.\nNorendako da Ume Alaia eta ze zerbitzu ematen ditu?\nAdoptatzeko interesa duten pertsonendako elkartea da. Batez ere, gure bazkide dira umeak adoptatu dituzten familiak, baina oraindik adoptatu ez duten banaka batzuk ere baditugu. Horrez gain, gure bazkide dira ere seme-alaba adoptatuak diren helduak.\nEtengabeko formazio programa eskaintzen dugu; hilero antolatzen dugu ekintzaren bat, eta adopzioan edo hezkuntzan adituren bat dator hitzaldia edo jardunaldiak egitera.\nEgokitasun agiria baduten baina adoptatzeko zain daudenendako tailerrak ere ematen ditugu; baita dagoeneko seme-alaba etxean duten gurasoendako tailerrak ere. Horietan, eguneroko arrakastak eta zailtasunak konparti ditzakete. 5-6 urtetik aurrerako umeek gaitasunak indartzeko tailerrak ere baditugu; nerabeendako bi tailer, eta seme-alaba nerabeak dituzten gurasoendako beste bat. Bakarkako aholkularitza psikologiko zerbitzua eta hezkuntza-aholkularitza programa ere badauzkagu.\nZenbat familia daude adoptatzeko zain?\nGipuzkoan, 200 eta 300 artean.\nZe tramite egin behar dituzte?\nGipuzkoako Foru Aldundiak du adingabekoen babes eskumena, eta adopzioa adingabekoen babes neurri bat da; beraz, lehenengo, Aldundiak ematen duen formazioa jaso behar dute. Adopzioa zer den informatzen dituzte, eskaera-dokumentuak ematen dizkiete eta egokitasun balorazioa egiten diete; adoptatzeko pasaporte bat modukoa da hori.\nGero, atzerrian adoptatu behar badute, beste herrialde horren eskaerak bete behar dituzte: kasu batzuetan, 30 urtetik gorakoa izatea; edo ezkondutako bikotea izatea.\nZe laguntasun jasotzen dute familiek prozesuan zehar?\nAdoptatzea zer den hobeto jakiteko aukera dute; adoptatu aurretik zein adoptatu eta gerorako laguntasun zerbitzuak daude; eta adoptatu eta gerorako zerbitzuak bai Foru Aldundiak bai Ume Alaiak ematen dituzte.\nBadago hemen bertan adoptatzeko aukerarik?\nNazioarteko adopzioa ikusten da gehien, baina orain, bertarako eta atzerrirako adopzio eskaerak oso parekatuta daude. Nazioarterako gutxi dira orain, azken urteotan asko gutxitu delako kopurua, baina, herrialde askotara doazenez, oraindik ume gehiago adoptatzen dira nazioartetik hemen bertakoak baino. Gainera, gurean, zorionez, ume gutxiri egiten zaio uko eta horregatik gutxi daude adoptatzeko moduan.\nZe herrialdetan egiten dira adopzio eskaera gehien?\nGaur egun Gipuzkoan dauden ume adoptatu gehienak Kolonbia, Txina, Errusia, Etiopia, Errumania, Ukrainia eta Bulgariakoak dira. Oraingo eskaera gehienak Errusiara eta Kolonbiara doaz. Eskaera bakarra dute Afrikako zenbait herrialdek, Latinoamerikako batzuek (Mexiko, Honduras…) eta Asiako batzuek (India, Filipinak…).\nZergatik herrialde horiek eta ez beste batzuk?\nFamiliek, lehenengo, honi begiratzen diote: espedientea agudo samar ebatziko duen herrialdea izatea eta, gainera, ume txikiak ematea adoptatzeko. Baina, benetan adoptatu nahi badute, ideia eta asmo horiek aldatzen joan behar dute. Azkenean, euren egoera herrialdeak eskatzen duenarekin bat datorren begiratu behar dute; bestetik, ume txiki osasuntsuak gero eta gutxiago dira; eta herrialde askok behar bereziak dituzten umeak adoptatzeko gertu dauden familiei bakarrik ematen diete adoptatzeko aukera: ume nagusitxoagoak –5, 6 edo 7 urtekoak–, anai-arreba multzoak edo osasun arazoren bat edo desgaitasunen bat duten umeak. Ume hori hartzeko, prestakuntza handiagoa jaso eta benetan gertu egon behar du familiak.\nZenbat irauten du eta zenbat kostatzen da adoptatzea?\nDiru aldetik, askotariko egoerak daude. Herrialde batzuetan, adopzioa doan tramitatzen da, hemen bezala: Brasilgo estatu batzuetan, Mexikon… Kasu horretan, herrialdera joatea eta han egotea izango lirateke gastuak. Egonaldia ere, herrialde batzuetan, aste bete edo 10 egunekoa izaten da; beste batzuetan, lau hilabetekoa, eta tarteko asko.\nECAI batek parte hartzen badu, zertxobait garestiagoa da prozesua, baina herrialdearen araberakoa ere bada: batzuek adoptatzearren tarifa batzuk dituzte, 5.000 euroetatik 30.000 euroetara, kasuan kasu.\nUrteak ere har ditzake adopzio prozesuak…\nGauza askoren araberakoa da hori; tartean, umearen profila. Herrialde batek zabalik baditu aukera guztiak, ume txikietarako luzeago itxoin behar da, eskaera gehiago dituztelako, eta ume gutxi eta eskatzaile asko badaude, luzatu egiten da: lau, bost, sei urte edo gehiago izan daitezke. Hala, 2004tik 2006ra Txinan adoptatzeko eskaera egin zuten familiendako, une hartan urte eta erdi edo bi urteko itxoinaldia zegoen, baina gerora zazpi urte ere izan zitezkeen, eta, kasu batzuetan, oraindik hori baino luzeago jo dezake.\nPsikologikoki gogorra da, itxoiteko gertu egon behar delako; beste kasu batzuetan, Errusian, adibidez, familiak hara doaz eta ez dute eurek uste zuten umea aurkitzen, hau da, 2 urteko ume osasuntsua, baizik eta kalte edo gutxitasun handia duen 2 urtekoa, eta batzuk ez daude horretarako gertatuta; orduan, umerik gabe datoz, baina sufrimendu horrekin, hurrengo ze ume asignatuko dieten ezin jakinda eta zalantza horrekin; edo denbora luzeago behar izanda umea onartzeko, eta horrek epeak luzatzen ditu.\nProzesu batzuk zapuztu egiten dira, familiek ez dute adoptatzen…\nBai; adibidez, prozesua oso berandu hasi bazuten, edo beste ume bat baldin badaukate eta bien arteko adin aldea handiegia egin baldin bada; badaude ere bitarte horretan haurdun geratzen direnak, gaixotu egiten direnak, edo hasieran adin bat zutenak –43, 45 urte…– eta zazpi urteren buruan ez dutenak bere burua ume bat zaintzeko gai ikusten. Egoera askok eragin dezakete familia batek azkenean adoptatzeari uko egitea.\nNola eragiten du herrialdeen arteko giroak, gorabehera politikoek…?\nEragiten du. Batzuetan, eskaera gehiagori bidea ixten diete edo baldintzak aldatzen dituzte. Herrialdean zeuden espedienteak ebazten joaten dira, baina polikiago; batzuetan, bidea itxi eta gero berriz irekitzen da; batzuek aldi baterako ixten dute, pilatutako espedienteei erantzuteko, edo hango jendearen eskaera handitu egin delako; batzuetan, han ez delako ondo ikusten atzerritarrak euren umeak eroatera joan daitezen, eta kritika sozial bat sortzen delako…\nUmea etxean dago. Beste etapa bat hasten da…\nUmea hobeto edo okerrago egokitzea umearen esperientziaren, gurasoak zein trebeak diren, zein malguak diren… horren denaren araberakoa da. Ume guztiek ez diete aldaketei berdin erantzuten, baina konturatu behar gara ume batendako izugarrizko aldaketa dela berak ezagutzen duen ingurunetik ezagutzen ez duen beste batera aldatzea; batzuetan, arraza-ezaugarri, klima, usain, zapore… desberdinekin. Gurasook, umeak ahalik eta azkarren integra daitezen, nahi gabe, prozesua zailtzen duen presioa egiten dugu batzuetan.


Mondragon Unibertsitateko Huhezinema Euskal Film Laburren Jaialdia online izango da aurten, bihartik aurrera | Mondraberri Arrasateko Ataria\nHasiera Albisteak Mondragon Unibertsitateko Huhezinema Euskal Film Laburren Jaialdia online izango da aurten, bihartik...\nMondragon Unibertsitateko Ikus-entzunezko Komunikazioko Graduko ikasleek antolatzen dute Huhezinema, eta martxoaren 25ean, 26an eta 27an egingo da. Jaialdia ikusteko aukera emateko, aldi berean funtzionatuko duten hiru kanal erabiliko dira, programazio-orduetan irekita egongo direnak:Twitch, YouTube eta Instagram.\nTestua eta kartela: Mondragon Unibertsitatea.\nCovid-19ak munduan eragin duen osasun-krisian, enpresek eta erakundeek egoera berrira egokitu behar dute, eta arreta handiz ibili, birusaren hedapena ahal den neurrian saihesteko, eta langileen, bezeroen eta, kasu honetan ere, ikasleen osasuna babesteko.\nHori aintzat hartuta, Mondragon Unibertsitateko Ikus-entzunezko Komunikazioko Graduko ikasleek online modalitatean antolatu dute aurten Huhezinema Euskal Film Laburren Jaialdia (www.huhezinema.eus).\n4. ikasmailako ikasleak\nJaialdia, Ikus-entzunezko Komunikazioko Graduko 4. mailako 16 ikaslek antolatua, bihar hasi eta martxoaren 27an, ostirala, amaituko da. Horretarako prestatutako eta aldi berean funtzionatuko duten hiru kanal erabiliko dira, programazio-orduetan irekita egongo direnak: Twitch, YouTube eta Instagram.\nAurten, Huhezinemak, bere 13. edizioan, proiekzioak, hitzaldiak eta maisu-lanak antolatu ditu, eta gainera, Filmin ikus-entzunezko plataformarako hilabeteko harpidetzak zozkatuko ditu. Behin jaialdia amaitu eta hurrengo hilabetean, Huhezinemak bere kanala izango du Filminen. Hain zuzen, martxoaren 28tik apirilaren 28ra bitartean egongo da aktibo kanal hori.\nEdizio honetan, 5.000 euro inguru banatuko dira saritan. Aurten, jaialdiak bi sail izango ditu: Sail Ofiziala eta MUko Ikasleen Saila. Gainera, jaialdiak beste bi sari emango ditu: alde batetik, Mundukide saria, eta, bestetik, 13. edizioa dela eta, La Horrorosa saria.\nHuhezimenaren programazioa eta edukiak ikustea oso erraza izango da. Nahikoa izango da antolatzaileek martxan jarri dituzten hiru kanaletako batean sartzea. Hona hemen helbideak:\nYoutube (bi URL daude aukeran):\nJaialdia antolatu duten ikasleek ez dute baztertzen maiatzean proiekzioren bat edo sariak modu presentzialean ematea, ahal izanez gero.\n17:00 – Mursego (musikari eibartarraren hitzaldia, musikari gisa zinemarekin egindako kolaborazioei buruz. Amama, Akelarre edo Arzak filmen soinu banden sortzailea).\n20:30 – Napardeath (2019). Film horrek Ataun of the Dead trilogia ixten du. 2012an hasi zen trilogia, Ataun of the Dead filmarekin, eta, 2014an, Joxean ‘s hil eben filmarekin izan zuen jarraipena.\n22:00 – “Saio alproja” (Beldur eta fantasiazko film laburrak, streaming bidez. Huhezinemaren aurreko edizioetako filmen aukera, eta Donostiako Fantasia eta Beldurrezko Jaialdiaren nazioarteko harribitxiak).\n11:30 – MU Ieko ikasleen lanak (Mondragon Unibertsitateko Ikus-entzunezko Komunikazioko Graduko ikasleen film laburrak, streaming bidez, eta ikusleen botoa).\n17:00 – Paul Urkijo (Errementari filmeko zuzendariak, fantasia eta beldurrezko zinemaren inguruko maisu-lan bat emango du, bere filmaren sormen-prozesuan murgilduz).\n19:00 – Zuzeneko kontzertua Instagram: Idoia Begiaga.\n20:30 –MU IIko ikasleen lanak (errepikapena).\n17:00 – Sail Ofiziala (film labur finalistak, streaming bidez, eta ikusleen botoa).\n20:00 – Sari-banaketa.\n20:30 – Zuzenean Instagramen, DJ saioa: DJ AZGaubela.


1996an antolatu eban Bizkaiko Eleizak bakearen aldeko lehenengo topaketa. Hiru urtez jarraian, bakearen aldeko erromesaldia egin zan, gero, Urkiolako santutegiraino. 1999an, ekitaldia Bilboko Erakustazokan egin zan eta 2001ean Armentiako landetan ospatu zan bakearen aldeko eleizbarruti arteko topaketa. 200, Eleizbarrutiko Alkartasun Zeinua gai honen inguruan egin zan eta 2012an, hiru euskal eleizbarrutiek egun berean ospatu eben Bake eta Adiksidetzearen aldeko otoitzaldia.\nOrain zazpi urte, formatuz aldatu eta lehenengo topaketa egin zan Gernikan. Hemen, azken 50 urtetako terrorismo eta indarkeria politikoari lotuta gertatutakoaren oroimena egin eta era bateko eta besteko biktimen lekukotasunak entzun ziran. Ondoren, topaketan Amorebieta-Etxanon egin ziran, partaideen oroimen pertsonal eta autokritikoak batera jarriz. Oraingoan, oroimen hori belaunaldi gazteei helarazteko bideen inguruan gogoeta egin gura da.\nEleizbarrutiko gotzain administratzaileak parte hartuko dau\nOn Joseba Segura gotzainak hasierako gogoeta eta hausnarketa egingo ditu. Galo Bilbao bake eta adiskidetzerako Bilboko Eleizbarrutiko arduradunak azalduko dau jardunbidea, Euskalerriko Eskautak Bizkaia mobimentuko gazteek gidatuko dabe otoitza eta Lurdes Oñederraren berbaldien eta hainbat biktimaren lekukotasunen ostean, taldeka hausnarketa egingo da, talde bakotxak dagoan lekutik.


Miniotel laranja Petrovka Moskuko sarean laranja 2022\nPetrovka metro kalean orduko 10 hotel onenak\nMiniotel laranja Petrovka Moskuko sarean laranja\nNola iritsi Petrovkako hotelera Moskuan\nMoskuko erdialdeko hotelak merkea:\nChekhovskaya metro geltokitik gertu (5 minutu oinez). Tverskaya metro geltokitik gertu (15 minutu oinez) hotela metro Trubnaya (15 minutu oinez)\nhotelera etorri zen. Bazirudien armadurarik ez zegoela. AU beste hotel batera bidali da. Omnotes oso txikiak dira. Ohe bat higatuta dago eta hori da. Zabaldu ia ezinezkoa. Ez zen gortinak leihoan. Niton telikan zegoen ohiko etxeko slingshot. Hizkuntza denbora erori zen eta programak mugatu ziren. Oso txikia da dutxa-kabinarekin. Belaunak atean atseden hartu zuen: (orokorrean hobe da horrelako baldintzetan bizitzea baino gehiago ordaintzea\nMoskuko zentroa 1 km-ra dago eta Gorky Park minutu pare batean lor daiteke. Plaza gorria hoteletik 1,1 km besterik ez da. Bolshii antzokia hotelaren ondoan dago. Hotel hau Sobietar Slot Makinen Museoaren ondoan dago.\nErizaintzaren erizaintza, Kazan prezioak, berrikuspenak, liburua linean\nMini-kapitulu pribatua UL-ko mini-kapitulu pribatua. Ilustrazioa 149.\nHotela Sadovaya San Petersburgoko Turismo Iritziak, Argazkia eta Deskribapena. Hotel gelak Sadovaya-n\nGelak gelak Sadovaya San Petersburgoko prezioak 2021 Erreserba Hotel gelak San Petersburgoko alokairuan, argazkiak, berrikuspenak, helbidea, gune ofiziala SPBHotel 24\nHotel Priokskaya 2 Izar, Ryazan, Ul. Mintegia st. Kaleeva, d. 13, 1400 errublo ostatuaren kostua.\nMintegian ostatu gelak Ryazan, Ul-en kokatuta daude. Mintegiak, 25, plaza. 10. Kontaktuak telefonoak. 900 errublo prezio zenbakia. Wifi zerbitzuak, jatetxea, aparkatzea, erretzeko gelak, gelan gosaria, aparkalekua doan, paketatutako bazkariak, wifi free, sunek partekatua, in situ partekatua, aparkalekua, aparkaleku pribatua.\nBest Sevastopol Region Crimea 2021 bitartekaririk gabe deskribapena, argazkiak, prezioak 2021, oporretako berrikuspenak, zuzeneko kontaktuak\nSchmidt-en hotela San Petersburgo, Ul-en dago. Vasilievsky uharteetako 13. lerroa, d. 219. Zentroa. Harremanetarako telefonoak. Zerbitzuak Wifi, Aparkalekua, Arropa, Gela Zerbitzua, Erretzeko Gela, Erretzeko Gela, Gosaria, Gosaria Gela, Lisatu Langileak, Doako Aparkalekua, Berokuntza, Berokuntza, Fax Fotokopia, Wifi Fotokopia, Wifi Fotokopiaketa Hotelak zeharka doakoak, aire girotua, ekipaje biltegia, eguneroko etxeko garbiketa, sarrera pribatua, salmenta makina komertziala, sukalde partekatua, elikagaien entrega, WiFi eskuragarri dago.\nMini San Petersburgon dago, merke. Hoteleko leiho guztiak Neva ahazten dira. Ermitaren aurretik, Kunstkamera oinez. Zubiaren hazkuntza balkoitik ikus dezakezu.


Fenitoina - Wikipedia, entziklopedia askea.\nDilantin (en) eta Phenytek (en)\ntonic–clonic seizure (en) , epidermolysis bullosa (en) , temporal lobe epilepsy (en) eta epilepsia\nSodium voltage-gated channel alpha subunit 2 (en)\nAntiepileptiko, voltage-gated sodium channel blockers (en) eta Cytochrome P-450 CYP1A2 Inducers (en)\nC07443 eta D00512\nFenitoina ("Epanutin" izen komertziala Frantzia eta Espainian) sendagai antiepileptikoa da. Konbultsioen kontrako eragile gisa erabiltzen da, sodio erretenen blokeoa burutzen baitu maiztasun handiko deskarga errepikakorrak murriztuz. Epilepsiaren krisi toniko/klonikoetan lehen aukerako sendagaia da, ausentzi krisietan aldiz ez da eraginkorra. Gainera, ez du eragin sedagarririk.\nNSZ: ataxia, ikusmen nahasia...\nHorretaz gain, elkarrekintza sendagailogikoak izan ditzake. Albuminarekin afinitate handia du eta berarekin lotzen da beste substantziak desplazatuz. Indukzio entzimatikoa ere bultzatzen du, hau da, beste sendagaien metabolismoa bultzatzen du.\nMetabolismo saturagarria du, honek dosi eta kontzentrazio plasmatikoen arteko erlazioa ez dela lineala esan nahi du.\nLeiho terapeutiko estua du, hori dela eta kontzentrazio plasmatikoak monitorizatzea beharrezkoa da.\nAhotik hartuta 100 mgr/8 ordu.\n(Ingelesez) Informazioa Epilepsiaren Fundazioaren webgunean.\nSigma errezeptore estekatzaileak\nOrriaren azken aldaketa: 30 abuztua 2020, 11:27.


Hil da Bidarten senarrak larri zaurituriko emaztea | Hil da Bidarten senarrak larri zaurituriko emaztea – iparraldekohitza\napirila 7, 2016\nHil da Bidarten senarrak larri zaurituriko emaztea\nSamuel Vuelta Simon prokuradoreak BERRIAri baieztatu dioenez, Baionako ospitalean hil zen, astearte arratsaldean. Natalie Van Put zuen izena, eta 34 urte zituen. Astelehen goizean atzeman zuten, Bidarteko Bassilour industrialdean, senarrarekin batera lan egiten zuen lokalean. Gizonak bere burua urkatu zuen, ustez emazteari eraso egin ondotik. Mugimendu feministak elkarretaratzera deitu du biharko, Bidarten, 18:00etan. Euskal Herrian aurten ustez bikotekideak hiltzen duen lehen emakumea da. Haur bat ere hil da aurten indarkeria matxistaren ondorioz, Gasteizen.\nProkuradoreak baieztatu duenez, astearte arratsaldean zendu zen Natalie Van Put, baina fiskaltzari ez zioten atzo arte abisatu. Gorpuari autopsia eginen diote gaur arratsaldean Bordelen, 15:00etan, heriotzaren zergati zehatzak aztertzeko. Ipar Euskal Herriko Bortizkeriaren Aurkako Kolektibo Feministak, EHZko Brigada Ubelak, Emazteek Diote-k eta PAFek elkarretaratzera deitu dute biharko: Bidarten eginen dute,18:00etan, Donibane Lohizunera doan bideko suan.\nEz zen Bidarten urkaturik atzemandako gizonak emaztea jotzen zuen lehenbiziko aldia. Vuelta Simon Baionako prokuradoreak BERRIAri azaldu dionez, hain zuzen, astelehenean ustez emaztea hiltzen saiatu eta ondotik bere buruaz bertze egin zuen gizonezkoak aurrekariak zituen indarkeria matxistagatik.\n2014ko azaroan kondenatu zuen gizonezkoa Baionako Auzitegi Korrekzionalak, urte bereko maiatzean emaztea jotzeagatik. Lau hilabeteko espetxe zigorra ezarri zion epaileak, baina gibelapenarekin. Aitzinetik bertze deliturik egina ez zuenez, beraz, ez zuen espetxera joan beharrik izan. Haren aurkako neurri berezirik ez zuen eman epaitegiak, halaber. Erraterako, ez zuen urruntze agindurik, eta senar-emazteak elkarrekin bizi ziren Bidarten (Lapurdi), 9 urteko haur batekin batera.\nVuelta Simonek azaldu duenez, neurriak hartzea «ez da nahitaezkoa» horrelako kasuetan: «Ez da sistematikoa; kasuaren araberakoa da». Gaineratu du emazteak ez zuela salaketa judizialik ezarri gizonezkoaren kontra.\nAurten indarkeria matxistaren ondorioz hiltzen den aurreneko emakumea da Baionako ospitalean hildakoa. Urtarrilean 17 hilabeteko haur bat ere hil zen indarkeria matxistaren ondorioz: gizonezko batek leihotik bota zuelako hil zen.\nBertze eraso bat Baionan\nEmaztea jotzeagatik bertze gizon bat kondenatu du Baionako Auzitegi Korrekzionalak. Joan den astean ezarri zuen salaketa emakumeak, eta hiru hilabeteko kartzela zigorra ezarri dio epaileak gizonezkoari. Espetxeratu dute.\nAlokatzaile antisozialenaren saria eman diote HSAri\n«Hamar urte gelditzen zaizkigu klimaren borroka irabazteko»\nMutil bati eta bi neskari eraso egin diete Baionako bestetan\nuztaila 31, 2015\nAitor Servierrek botako du Baionan hasierako bertsoa\nuztaila 17, 2014\nAngeluko hilketa matxistaren salatzeko elkarretaratzea eginen da gaur\nekaina 24, 2016\n«Ez da lekurik non bortxaketa edo eraso batez salbu zauden»\nuztaila 26, 2013\nBidarteko emazte bat larri atzeman dute, ustez senarrak eraso eginik\napirila 6, 2016\nEmaztea eta bi alaba hil, eta bere buruaz beste egin du gizon batek\nekaina 22, 2016


Podemos | IRPH Stop Gipuzkoa - Plataforma de afectados por el IRPH - IRPHaren kaltedunen elkartea\nPosted in Congreso/Senado, IRPH, Podemos\tIRPHaren aurkako ebazpen urardotua onartu dute Gipuzkoako BBNNek\nPosted on 05/10/2016 | 2 comments\nGIPUZKOAKO BATZAR NAGUSIEK IRPH ABUSUZKO INDIZEAREN AURKAKO EBAZPENA ONARTU DUTE\nPNV, PSE ETA PPk, EH BILDU ETA PODEMOSen TESTUAREN ORDEZKO BAT INPOSATU DUTE, LAPURTURIKO DIRUA ITZULTZEA EZ DEFENDATZEKO\nGipuzkoako Batzar Nagusien osoko bilkurak EH Bildu eta Podemos – Ahal Dugu batzarkide taldeek adosturiko ebazpen proposamen bat eztabaidatu dute gaur. Testu horrek indize hau bertan behera uztea eta bere bitartez kobraturiko interesak eta desjabeturiko etxebizitzak itzultzea exijitzen zuen.\nBaina PNV, PSE eta PPk euren indarrak batu dituzte ordezko testu bat aurrera ateratzeko, non indizea bertan behera uzteko eskaria mantentzen den baina kobraturiko diruak eta desjabeturiko etxebizitzak itzultzeko aukera ezabatzen den. Dirudienez, talde hauek ados daude banketxeek lapurreta egiteari uztearekin, baina ez dute uste beharrezkoa denik apurturikoa itzultzea eta etxegabeturiko familiak euren etxeetara bueltatzea.\nAzpimarratzekoa da PSEren aldetik atzerapauso nabarmena dela gaurko jarrera, eta bere koherentzia ezaren adierazle beri bat. Izan ere, orain dela ez asko Gasteizko Legebiltzarrean antzeko testu bat babestu zuen PSEk, eta bertan diruaren itzultzea exijitzen zen.\nPSEren atzerapauso hau nolabait konpentsatzeko, PNVren aurrerapausoa nabarmendu dezakegu: dagoeneko ez digute sinistarazi nahi IRPHa indize zoragarria denik (Corchón jaunak areto berean egin zuen bezala), eta Mª Eugenia Arrizabalaga jeltzaleak gaur onartu duen IRPHak «manipulablea izatearen itxura guztia daukala». Horregatik, Espainiako gobernuak bertan behera uzteko eskatu du. Gogorarazi nahi diogu Arrizabalaga andereari bere alderdiak Kutxabanken kontrola duela, eta ondorioz logikoena banketxe honek indizea aplikatzeari berehala utzaraztea litzatekeela, Espainiako legediaren aldaketei zain egon gabe.\nHala ere, osoko bilkurako unerik lotsagarriena beste bat izan da, hau ere Arrizabalaga anderearen eskutik: batzarkide jeltzaleak esan du Kutxbank izan zela IRPH Cajas kentzen eta Euribor+1 jartzen ia lehena. Lotsagarria da horrelako gezurrak esatera ausartzea. Gauza jakina da Kutxabankek IRPH Cajas indizearen aplikazioa ahal zuen guztia luzatu zuela, epaile batzuen ustez legeak agindutakoa baino gehiago, eta dozenaka erakunderen deialdiei entzungor eginez, tartean Gipuzkoako Batzar Nagusiak berak. Kutxen sorkuntzan esku hartutako erakundeek ere, Foru Aldundia eta Donostiako Udaletxea kasu, eskatu zioten Kutxabanki IRPH Cajas aplikatzeari berehala uzteko, baina banketxeak eskaera horiei guztiei entzungor egin zuen. Ondorioz, Arrizabalaga andereari bere hitzak zuzentzeko eskatzen diogu. Asko sufritu genuen kontu horrekin, orain gainera gezur hori entzun behar izateko.\nBestalde, talde guztiak ados egon dira Europako erakundeei ondokoa eskatzeko: erreferentzia indizeen inguruan onartu berri den araudia alda dezatela IRPHa bezala banku zentralek prestatzen dituzten indizeei ere aplikagarri izan dadin. PNV, PSE eta PPren hipokrisiaren erakusle nabarmena izan da. Izan ere, kontu hori Europako parlamentuan bozkatu zenean aurka egin zuten hiruek.\nIRPH Stop Gipuzkoak EH Bildu eta Podemos – Ahal Dugu batzarkide taldeen babesa eskertzen du, eta PNV, PSE eta PPk banketxeen interesen defentsan euren indarrak batu izana tamalgarritzat jotzen du.\nPosted in EHBILDU, IRPH, JJGG, PNV, Podemos, PP, PSE\tIRPHa kanpainan sartzen da, Unidos Podemos-en eskutik\nPosted in Congreso/Senado, IRPH, IU, Podemos\tErreferentzia-indizeen inguruko Europako araudi berria onartu dute, baina ez du IRPHan eraginik izango\nPosted on 28/04/2016 | 2 comments\nEuropako Parlamentuaren osoko bilkurak erreferentzia-indizeen inguruko araudi berria onartu du. Testuak oso oinarrizkoak diren betebeharrak ezartzen ditu, IRPHak betetzen ez dituenak, eta beraz bere desagerpena edo eraldatzea ekarriko luke. Baina araudi berria gabezia handi batekin jaio da: ez da banku zentralek prestaturiko indizeei aplikagarri izango, eta IRPHa, Espainiako Bankuak prestatua denez, araudi berria betetzeaz libratu egingo da.\nHau 2015eko maiatzaren 19an zuzendu ahal izan zen. Egun hartan araudi berriaren proiektua eztabaidatu zen, eta Europako ezker taldeak (EH Bildu, IU eta Podemos barne dituena) zuzenketa bat aurkeztu zuen salbuespen hau ezabatzeko. Baina zuzenketa baztertua izan zen PP, PSOE eta PNVren bozekin, besteren artean (informazio guztia egun hartan argitaratu genuen berri honetan duzu eskuragarri).\nBozketa haren ondoren hiru aldeen arteko negoziazio epea ireki zen, Europako Parlamentu, Kontseilu eta Komisioaren artean. negoziazio horiek amaituta, banku zentralek prestaturiko indizeen salbuespenak bertan jarraitu du, eta testua gaur izan da onartua bozketa bitartez.\nTestuaren alde bozkatu dute, bankuen alde indarrak batuz, PP, PSOE, Ciudadanos, UPyD, PNV, CDC, eta Unió alderdiek.\nAurka bozkatu dute, bankuen abusuen arkako gure borrokari babesa emanaz, Podemos, Izquierda Unida, EH Bildu, Compromís, ERC, AGE eta Iniciativa per Catalunya Verds alderdiek.\nPosted in EHBILDU, Europa, IRPH, IU, PNV, Podemos, PP, PSE\tErreferentzia indizeen inguruko Europako araudi berria apirilaren 12an onartuko dute eta ez du IRPHan eraginik izango [EGUNERAKETA: bozketa atzeratu dute]\nPosted on 04/04/2016 | Leave a comment\nAurrez ere azaldu izan dugun moduan, Europako agintaritzek 2016an bertan indarrean sartuko den araudi berri bat prestatu dute erreferentzia indizeei aplikagarri izango zaiena. Araudiak oso oinarrizkoak diren betebeharrak ezartzen ditu, baina IRPHak ez lituzke beteko eta beraz desagertu edo aldatu egin beharko luke. Baina gabezia garrantzitsu batekin jaioko da araudi hau: ez da banku zentralek prestaturiko indizeei aplikagarri izango. IRPHa, Espainiako Bankuak prestatua denez, araudia betetzeaz salbatuko da beraz.\nHau 2015eko maiatzaren 19an zuzendu ahal izan zen, Europako Parlamentuaren osoko bilkurak araudi proiektua eztabaidatu zuenean. Europako ezkerreko taldeak (EH Bildu, IU eta Podemos barne dituenak) zuzenketa bat aurkeztu zuen, testuak aurreikusten dituen salbuespenak ezabatzeko. Baina zuzenketa baztertua izan zen, besteak beste PP, PSOE eta PNVren botoekin. Alderdi hauek berriz ere indarrak batu zituzten IRPHa salbatzeko, eta lortu egin zuten (egun hartan argitaratu genuen berrian duzu informazio guztia).\nBozketa haren ondoren negoziazioak hasi ziren Europako Parlamentuaren, Kontseiluaren eta Komisioaren artean. Negoziazioak amaitu dira, eta testuak banku zentralek prestaturiko indizeentzat salbuespena egiten jarraitzen du, dioenez banku zentralek euren eginkizunak zintzotasun eta independentziaz egiten dituztela bermatzen duten printzipio, irizpide eta prozeduren arabera aritzen baitira, eta ondorioz ez delako beharrezkoa banku zentralek Araudi honen esanetara egotea. Tamalez IRPHaren kaltedunok badakigu hori ez dela horrela, eta araudi honen betebeharra hautsiko lituzkeen indize bat pairatzen darraigu.\nTestua apirilaren 7an bozkatuko dute, ostegunez, Ekonomia komisioan, eta apirilaren 25 edo 26an osoko bilkuran. Ez da zuzenketarik onartzen, eta beraz IRPHa ozta-ozta bizirik aterako da oraingoan ere, PP, PSOE eta PNVri esker. Baina ez da luzarorako izango: laster botako dugu behera.\nPosted in EHBILDU, Europa, IRPH, IU, PNV, Podemos, PP, PSE\tPablo Iglesias eta beste 6.869 pertsonek ez dute IRPHa ezagutzen\nPosted on 31/12/2015 | Leave a comment\nPosted in IRPH, Podemos\tErreferentzia indizeen inguruko Europako araudi berriaren proiektuak aurrera darrai, IRPHa PP, PSOE eta PNVren erabakiz salbatzen delarik\nPosted on 16/12/2015 | 1 comment\nPosted in EHBILDU, Europa, IRPH, IU, PNV, Podemos, PP, PSE\tPP eta PSOEk Europako Parlamentuak IRPHa gaitzestea eragotzi dute\nPosted on 09/10/2015 | 5 comments\nPP ETA PSOEk BABESA EMAN DIOTE IRPHari EUROPAN BERRIZ ERE\nEUROPAKO PARLAMENTUAK IRPHa ABUSUZKOA DELA ESATEA ERAGOTZI DUTE AZKEN UNEAN\nEUROPAKO PARLAMENTUKO KOMITE BATEK EBATZI ZUEN IRPHa EUROPAKO LEGEDIAREN AURKAKOA DELA\nEuropako Parlamentuaren osoko bilkurak “etxegabetze kopuru onartezina” jaisteko eskatu zion Espainiako gobernuari atzo, urriak 8, adierazpen baten bitartez. Adierazpen honen jatorrizko bertsioan honakoa zioen puntu bat ere bazegoen: «Europako Parlamentuak ohartarazten du IRPHaren erabilera 93/13/CEE direktibaren aurkakoa dela».\nIndize hau abusuzkoa dela adierazi nahi zen hortaz, abusuzko klausulen inguruko direktibaren aurkakoa izaki. Europar Parlamentuko Eskaeren Komiteak prestatu zuen ohartarazpen hau, Maite Ortiz eta José María Erauskin IRPH Stop Gipuzkoa elkarteko abokatuek 2015eko apirilean Bruselan egin zuten agerraldian indize honen irregulartasunak agerian utzi ondoren.\nAlabaina, IRPHaren inguruko puntua modu bereizian bozkatua izan da osoko bilkuran, eta ez da onartua izan PP eta PSOEk, euren bazkide europarrekin batera, ez dutelako babestu. Bi alderdi hauek, euren talde parlamentarioen babesarekin, Eskaeren Komiteak prestaturiko jatorrizko testutik IRPHaren inguruko ohartarazpena desagerraraztea lortu dute.\nPPk aurkako botoa eman du, Ciudadanos, CDC eta Unió alderdiekin batera. PSOE abstenitu egin da, ezezkoari garaipena emanez..\nAlde bozkatu dute EH Bildu, PNV, IU, Podemos, UPyD, Nova Esquerra Catalana, Compromís eta Alternativa galega de esquerda alderdiek. PNVren ordezkariaren aldeko botoak atentzioa eman du, ordezkapena duen foro guztietan, Kutxabanken administrazio kontseilua barne, IRPHa babestu duen alderdi batetik baitator. PPk eta PSOEk IRPHa babesteko indarrak batzen dituzten hamaikagarren aldia da. Indize honek 1,3 milioi familiatik gora kaltetzen ditu estatu espainiarrean, eta orain dela gutxi Espainiako Bankuak berak onartu beharra izan du bankuek indizea manipulatu egin dezaketela.\nPP eta PSOEk IRPHaren alde egin eta Europako Parlamentuaren Eskaeren Komiteak prestaturiko testua aldatzea lortzea kolpe latza da kalteturiko familientzat. Kaltetuen artean atzo garaipena ospatu zuen askok eta askok, uste baitzuten onarturiko testuak IRPHaren aurkako puntua barnean zuela. Hala ere, IRPH Stop Gipuzkoa elkarteak baikor izaten jarraitzeko arrazoiak ikusten ditu: IRPHa aztertu duen komite europarrak abusuzkoa eta europar legediaren aurkakoa dela ebatzi du, eta IRPHa “cuestión de estado” bezala duten PP eta PSOEren maniobrak bakarrik ebatzi du hori onarturiko testutik ateratzea. Baikorrak gara IRPHaren azken egunetan baikaude, eta PP eta PSOEren IRPHaren defentsa hil aurreko azken buztankadak direlako.\nIRPH Stop Gipuzkoa elkarteak IRPHa babestu duten alderdien aurka egingo dituen mobilizazio eta presio-neurriak aztertzen ditu orain. PSOEren jarrera bereziki adierazgarria da. Izan ere, gure plataformaren eta Kaleratzeak Stop-en aldarrikapenak babesteko itxura egiten dabilen unean iristen da. Argi geratu da berriz ere, aurkakoa adierazi nahi izan arren, PSOEk IRPH indize kriminala maite duela.\nEz da denbora asko PSE-EE-ko kide diren Ernesto Gasco eta Susana García gure kartel bat eskuetan dutela argazkia ateratzen ikusi genituela, Kaleratzeak Stop elkartearekin batera prestatu dugun Dekalogoari ustezko babesa emanez. Orain esan nahi diegu: ez ukitu gure kartelik zuen esku zikinekin! IRPHak kaleratutako familien sufrimenduarekin zikinduak dituzue, nazkagarriak!\nTweetEmailWhatsApp\t5 Comments\nPosted in EHBILDU, Europa, IRPH, IU, PNV, Podemos, PP, PSE\tElkarretaratzea eta bi albiste garrantzitsu\nPosted on 19/06/2015 | 2 comments\nIRPH Stop Gipuzkoa elkarteko abokatu eta kideek agerraldia egin dute gaur Donostian. Bertan, Espainiako Bankuak IRPHa manipulagarria dela, ez dela adierazgarria eta nahikoa kontrolik ez duela onartu izanaren inguruan xehetasunak eman dituzte.\nPrentsaurrekoaz gain elkarretaratzea egin dute Gipuzkoako Probintzia Auzitegiaren aurrean, Merkataritza Arloko Epaitegian IRPHa baliogabetuz lortu dituzten epai guztiak sistematikoki eta argudio juridikorik gabe bertan behera utzi dituela salatzeko.\nEkitaldian hainbat ordezkari politiko izan dira, hala nola Marian Beitialarrangoitia eta Ainhoa Beola (EH Bildu), Arantza González (Ezker Anitza – IU), Loïc Alejandro (Irabazi Donostia) edota José Miguel Gravina (Podemos).\nMaite Ortiz eta José María Erauskin IRPH Stop Gipuzkoa elkarteko abokatuek azaldu dute Espainiako Bankuak euren galderei erantzunez onartu egin duela aurrezki kutxa bakoitzak IRPHan eragina izan zezakeela berak aplikaturiko interesak –edota komisioak– igoaz, eta bere eraginaren tamaina zehaztasun matematikoz kalkulatu zitekeela gainera. Bankuaren erantzunekin garbi geratzen da gainera IRPHa ez dela maileguen merkatuaren adierazgarri: Espainiako Bankuak onartzen du indize honen kalkuluan, batez besteko sinplea izaki, aurrezki kutxa guzti-guztiek pisu berdina zutela. Aurrezki kutxarik txikienaren kasua aipatzen da, eta 600 aldiz handiagoa zen aurrezki kutxarekin alderatzen da, eta onartzen da biek ere pisu berbera zutela batez bestekoan. Azkenik, erantzunek beste gabezia nagusi bat agerian utzi dute: gardentasun eta kontrolik eza. IRPHa kalkulatzeko abusuzko zirelako baliogabetuak izan diren interes tipoak erabili ote diren itaunduta, merkatuaren erregulatzaile eta indizearen kontrolaren erantzule den erakundeak onartu du ez duela galdera erantzuteko nahikoa informaziorik.\nIRPHa Europar Parlamentuaren ordezkaritzak Espainiari egin dion bisitan\nBestalde, IRPH Stop Gipuzkoa elkarteak konfirmatu du IRPHa presente izango dela Europar Parlamentuaren Ekonomia eta Auzi Ekonomikoen Komisioaren ordezkaritza batek atzo eta gaur Espainiari egin dion bisitan.\nPaloma López (IU) eta Ernest Urtasun (ICV) parlamentarioek IRPH Stop Gipuzkoari konfirmatu zioten Espainiako Bankuaren gobernadore den Luis Linde-ri zuzenean galdetuko ziotela IRPHaren abusuaren inguruan, eta baita Espainiako Bankuak IRPH Stop Gipuzkoaren galderei emandako erantzunaz ere. Bi parlamentariek euren Twitter kontuen bitartez eman zuten honen berri.\nIRPHa Kataluniako Parlamentuan\nEspainiako Bankuak IRPH Stop Gipuzkoaren galderei emandako erantzuna Kataluniako Parlamentuan ere aipatua izan zen atzo, ERC-ko Pere Bosch-ek gobernuari egin zion galderan. Bosch-ek Generalitateari eskatu zion IRPHa Euribor gehi puntu bateko diferentzialarekin ordezkatua izan dadin lanean hasteko, eta baita bidegabe kobraturiko dirua itzultzearen alde ere.\nFelip Puig conseller-ak ezagutzera eman zuen gobernuak Agència Catalana del Consum delakoaren bidez ekingo diola lan honi, eta dagoeneko txosten bat prestatzen ari direla.\nPosted in EHBILDU, Europa, IRPH, IU, Podemos, Tribunales\tPP, PSOE eta PNVk IRPHa babestu dute Europako araudi berriaren aurrean\nPosted on 19/05/2015 | 10 comments\nEUROPAKO PARLAMENTUAK ERREFERENTZIA-INDIZEEN GAINEKO ARAUDI BERRIA IRPHari APLIKATZEA BAZTERTU DU\nPP, PSOE ETA PNVk IRPHa LIBRATZEA LORTU DUTE, BETETZEKO GAI EZ DEN ARAUDI BERRIA EZ BAITZAIO APLIKAGARRI IZANGO\nEH BILDU, IU ETA PODEMOSek\nKONTROL-NEURRI BERRI HAUEK IRPHari ERE APLIKAGARRI IZATEA DEFENDATU DUTE\nIRPHak ZENBAIT KONTRAESAN SORTU DITU TALDEEN BARRUAN, ETA ARAUDI BERRIAREN GAINEKO BOZKETA ATZERATUA IZAN DA, EZOHIKO NEURRI BATEKIN Donostia, 2015-5-19\nErreferentzia-indizeen «manipulazio arriskua txikitzeko» helburu zehatzarekin datorren araudi berria baten inguruko emendakinak bozkatu dituzte gaur Europako Parlamentuaren osoko bilkuran. Estatu espainiarrean IRPHak kaltetzen dituen 1,3 milioi familiatik gora zeuden araudi berri honengan itxaropena jarrita, bertan ezartzen diren baldintzak betetzen ez dituela eta IRPHa desagerrarazi dezakeelakoan.\nBaina milioika herritar horien itxaropena zapuztu du gaur Europako Parlamentuak araudi berriaren aplikazio eremua banku zentralek prestaturiko indizeetara zabaltzeko aukera baztertu duenean. IRPHa, Espainiako Bankuak prestatua denez, araudia betetzetik libre geratuko litzateke ondorioz, nahiz eta bertan ezartzen diren baldintzak betetzeko gai ez izan.\nIRPH Stop Gipuzkoa elkarteak agerraldia egin zuen apirilaren 16an Europako Parlamentuan, eta araudi berria banku zentralek prestaturiko indizeei ere aplikatzea exijitu zuen. EH Bildu, IU eta Podemoseko parlamentariek, Europako Ezker Bateratuaren Talde Konfederatuko euren kideekin batera, eskaera hau bultzatu dute gaurko bozketan, emendakin bat aurkeztuaz. Baina emendakin hori erabat baztertua izan da PP eta PSOEren eta euren kide europarren bozekin. PNV eta CiU bezalako alderdiek ere IRPHaren alde egin dute, abusuzko indize hau araudi berritik babestuaz.\nBaina Europako Ezker Bateratuaren taldeak aurkezturiko emendakin honen bozketak kontraesanak sortu ditu zenbait talde parlamentarioren barnean. Hori izan daiteke testuaren azken bozketa atzeratu izanaren arrazoia, emendakinak bakarrik bozkatu ondoren. Parlamentuan ez dira ohikoak horrelako neurriak.\nEuropako Sozialisten talde parlamentarioan zazpi bozka izan dira araudiaren aplikazio-eremua zabaltzearen aldekoak, guztiak ere Espainiako PSOEren parlamentarien artekoak. IRPH Stop Gipuzkoatik hauteskunde kanpaina barruan datorren babes partzial honekin mesfidati gara. Izan ere, alderdi honek behin baino gehiagotan erakutsi digu euren botua erabakigarria ez denean bakarrik babesten dituela gure aldarrikapenak.\nDemokrata eta Liberalen taldean ere izan dira araudiaren aplikazio-eremua zabaltzearen aldeko bozak, eta Espainiako parlamentariengandik etorri dira hauek ere: Ciudadanos alderdiko bi kideen eta UPyD-ko kide baten kasua da.\nEuren talde parlamentarioekin bat egin ez duten boz hauek izan daitezke araudia aurkezten zuen parlamentariak azken bozketa atzeratzeko eskatu izanaren arrazoia. Ezohiko neurri honek agian denbora irabazi eta talde horien barneko kontraesan horiek isilaraztea izan dezake helburu.\nEdozein modutan, IRPH Stop Gipuzkoa elkartea ezkor da eta uste du araudi berria indarrean sartzen denean ez dela IRPHari aplikagarri izango, hori lortzeko aurkezturiko emendakina bozkatu eta baztertua izan baita dagoeneko.\nHala ere, testu berriak IRPHaren eskasiak ikusarazteko balioko du. Izan ere, indize hau ez da Europako araudi berria betetzeko gai, eta aplikagarri ez zaiolako bakarrik libratzen da. Araudi berri honek oso oinarrizko baldintzak ezartzen ditu. Indizea osatzeko erabiltzen diren datuak argitara ematea eskatzen du adibidez, eta IRPHaren kasuan ez da hau betetzen, datuak “sekretuak” direla aitzakiatzat hartuta. Gainera, indizeek merkatuaren errealitatea ordezkatzea eta eskaintza eta eskariaren legearen menpe egotea exijitzen da. IRPHak, bataz besteko ez haztatua denez, negozio-bolumenaren araberako ponderaziorik ez du egiten eta entitate guztiek pisu espezifiko berbera dute bataz bestekoan. Ondorioz, emaitza ez da merkatuaren errealitatearen isla eta ez dago eskaintza eta eskariaren legearen menpe.\nEdozein modutan, berriz ere gogorarazi behar dugu dagoeneko indarrean dagoen legedia bera nahikoa dela IRPHa abusuzko izateagatik bertan behera uzteko. Horrelaxe frogatu dute dagoeneko Donostia, Guadalajara eta Bartzelonako Merkataritza Arloko epaitegiek, besteak beste. Horregatik, IRPH Stop Gipuzkoa elkartetik itxaropenerako deia luzatzen diegu kalteturiko familiei. Elkarte honek aurkezturiko auzibide gehienek Espainiako Auzitegi Gorenera helegitea jarria dute, Europar Batasuneko Justizia Epaitegiari aurretiko galdera eginaz gainera. Amore ematetik oso urrun gaude hortaz. Borrokan jarraitzen dugu.\nIRPH Stop Gipuzkoak PP, PSOE eta PNVren jarrera baztertu eta EH Bildu, IU eta Podemosen babesa eskertzen du.\nPosted in EHBILDU, Europa, IRPH, IU, PNV, Podemos, PP, PSE\t← Older posts\nIDIOMA / HIZKUNTZAEUSKARAESPAÑOLBILATU


Sortuk uste du garai berriaren aurkako erasoa dela zigor epaia | Politika | Berria\n'Herriko tabernen auzia'. Erreakzioak\nSortuk uste du garai berriaren aurkako erasoa dela zigor epaia\nAurrerapausoak ukatzeko nahia ikusi du EAk.\nAralarrek eskubideak berrezartzeko eskatu du.\nNahikoa jasan dela dio Alternatibak\nPernando Barrena eta Maite Ubiria, atzo, Donostian. GORKA RUBIO / ARGAZKI PRESS\nPremiazko agerraldian egin du 35/02 auziko epaiaren balorazioa Sortuk, Pernando Barrena eta Maite Ubiriaren ahotik, gaitzesteko: «Epaia ez da ezker abertzalearen aurkako erasoa, Euskal Herri osoaren aurkakoa baizik. Bakerako garai politiko berrirako apustua egiten duen herri oso baten aurkako erasoa da».\n«Ideia eta jardun politikoak» zigortzen dituen erabakiak «ezker abertzalearen zuzendaritzen aurka» gauzatutako «mendekua» borobildu nahi duela ere adierazi dute. «Ezker abertzalearen porrot politikoa» irudikatu nahi dutela, baina hori errealitatetik urruti dagoela. Gainera, ziurtatu dute ezker abertzaleak aurrera egingo duela «egoera berria usteltzen» uzteko bidean, «elkarbizitzaren eta eskubide guztien errespetuaren bidea» hautatua duelako.\nAntzeko balorazioa egin dute EH Bilduko gainerako alderdiek. EAren ustez, erabakiak adierazten du «Espainiako Estatuak ez duela onartzen Euskal Herria fase politiko berri batean dagoela». Ezker abertzaleak hartutako bide politikoaren inguruko «zalantzak» pizteko nahia nabaritu dio Madrili; hots, «ematen ari diren pausoak» ukatzeko nahia.\nAralarren iritziz, «bidegabea» da «soilik jardun zibil eta politikoengatik» inor zigortzea, eta aurkakotasuna adierazi dio epaiari. Espainiako botere legegileari dei egin dio «antiterrorista esaten zaien legeak indargabetu eta eskubide zibil eta politiko guztiak berrezartzeko».\nAlternatibak «bake eta normalizazio politikoaren aurkako hamaikagarren erasoa» salatu du. «Zer helburu lortu nahi ditu Madrilgo gobernuak espetxean dauden politikarien zerrenda gizenduta?». Uste du euskal gizarteak nahikoa jasan duela eta, beraz, ez duela gehiago iraungo «eskubide zibil eta politikoen kartzela den Espainiako Erresuman».


Posidonia oceanica - Wikipedia, entziklopedia askea.\nGeneroa Posidonia (en)\nEspeziea Posidonia oceanica\nPosidonia oceanica ur-azpiko landare bat da, Mediterraneoko endemikoa, Posidoniaceae landareen familiakoa. Lurreko landareen antzeko ezaugarriak ditu, hala nola, hostoak, sustraiak eta zurtoina. Udazkenean loratu ohi egiten da eta udaberrian fruitu flotatzaileak izaten ditu, arrunki itsas oliba deritzena.\nGarrantzi ekologiko nabarmena duten itsaspeko belardiak eratzen ditu. Lan nabarmenean egiten higaduraren kostalde lerroaren babesean. Haien belardietan elikagaia eta babesa aurkitzen dituzten organismo animali eta begetalak bizi dira. Itsasoko uren bioindikatazaile bikainak bezala hartzen dira.\n2.1 Ekosisteman duen garrantzia\nLandare hau horizontalki edo bertikalki hazi egiten da. Substratura ondo heltzeko, 15cm izan ahal dituzten sustrai adarkatuak ditu, azken hauek sustrai nagusi, lodi batetik hazten direnak. Honela, posidoniek, algek sustrairik ezagatik nekez hartu ezin izango luketen ingurunea kolonizatzen dute.\nBere hostoek 1,5m-ko altuera eta 1cm-ko lodiera izan ahal dute; eta beraien amaiera biribila izaten da, baina olatuen eta korronteen eraginez galdu ditzake. Beste alde batetik, 13 eta 17 nerbio paralelo bitartean aurkezten dute.\nHostoak 6 edo 7-ko multzoetan antolatzen dira, kanpoan zaharrenak eta barruan gazteenak aurkituz.\nUdazkenean kanpoaldeko hosto zaharrak galtzen ditu, marroi kolorekoa eta fotosintetikoki jarduerarik gabekoak izatera pasatzen direnak.\nLandare honen ugalketa loreen eta fruituen ekoizpenaren esker gertatzen da. Loreak hermafroditak dira, hau da, arraren eta emearen funtzioa betetzen du. Ernalketa gertatu denetik sei hilabetera, fruitua sortzen da, barruan hazia daukana, itsasoko oliba deiturikoa\nFruituak landare berri bat hazteko baliabide onak aurkitzen dituenean (hondotasuna, lur emankorra) kanpoko azala usteltzen da eta hazia kanpoaldera ateratzen da. Hortik landare berri bat aterako da. Metodo honekin taldeen sorrera, beste lekuetan Posidonia ozeanikoen landare berriak beste leku batzuetara heltzea eta espeziearen bilakaera lortzen da.\nLandare honek ere ugalketa asexuala bete ahal du, estoloien bidez. Estoloiak landarearen zati bat dira, landareak galtzen duena, eta beste landare berri bat sortzen da estoloi baten bidez. Estoloiak belardiak sortzen errazten dute.\nPosidonia oceanica (L.) Delile, Naxos, Grezia\nLandare hau soilik Mediterraneo itsasoan aurkitzen da. Itsas-hondoaren %3a hartzen du (gutxi gorabehera 38.000 km²), eta oso elementu garrantzitsua da kostaldeko ekosisteman. Normalean belardiak osatzen dute, hondartzak higiduraren kontra babesten dutenak.\nBatzuetan, hondartzetan Posidonia ozeanikoaren hostoekin sortutako "pilota" antzeko bolak aurkitzen dira, olatuak sortutakoak.\nBizi-baldintzak[aldatu | aldatu iturburu kodea]\n1 eta 30m tarteko sakontasunean aurkitzen da, bakarrik ur oso argitsuetan; eta 10 eta 28 °C arteko tenperatura jasan dezake. Landare honek gazitasun kopuru konstante bat behar du; horregatik, normalean ez da aurkitzen ibaien eta lakuen bokaleetan aurkitu ahal da. Eremu argitsuetan bizi da, eguzkiaren argia bizitzeko behar handia daukalako.\nEkosisteman duen garrantzia[aldatu | aldatu iturburu kodea]\nPosidonia ozeanikoaren belardiak oso garrantzitsuak dira ekosistemarako baldintza hauengatik:\nBelardi m² bakoitzak egunero 20 L oxigeno sortu ahal ditu.\nBeste izaki bizidunen bizilekua da.\nBiomasa kantitate handiak sortzen eta esportatzen ditu.\nHondoa sendotzen du eta higadura murrizten du.\nArrisku batzuk Posidonia ozeanikoaren bizitza oztopatzen dute:\nKutsadurarekiko oso sentikorra da.\nKosta-eremuan egiten diren obrak.\nItsasoan egiten diren kirolak (aingurak, motorrak, margoak, sustantzia kimikoak, etab. erabiltzen dituztenak)\nDuela gutxi, belardiak arriskuan ikusi dira bi alga tropikal nahi gabe itsasoan askatu direlako, Caulerpa chifolia eta Caulerpa racemosa deiturikoak. Bi algek hazteko erritmo bizkorra dute eta pixkanaka Posidonia ozeanikoaren lekua hartzen ari dira.\nBioindikatzaile[aldatu | aldatu iturburu kodea]\n1995tik landare hau bioindikatzaile bezala erabili da. Bioindikatzaile bat landare, onddo edo animali bar da, ingurumeneko informazioa ematen dutenak. Bioindikatzaile bat bezala hartzeko baldintza hauek ditu:\nMediterraneo itsasotik oso zabalduta dago.\nSustantzia kutsatzaile asko aurkitzen dira bere ehunetan.\nIngurumeneko aldaketei oso sentikorra da.\n↑ a b Ziortza Guezuraga. (2021-1-26). Itsasotik plastikoak ateratzen dituzten landareak. Zientzia kaiera.\n↑ (Italieraz) Mazzella, L. et al. « Laboratorio di ecologia del benthos della Stazione zoologica Anton Dohrn di Napoli - Ischia », in Le praterie sommerse del Mediterraneo, Ercolano, La Buona Stampa S.p.a, 1987, 59 or.\n↑ (Frantsesez) Pergent G. et al. (1995), « Utilisation de l’herbier à Posidonia oceanica comme indicateur biologique de la qualité du milieu littoral en Méditerranée: état des connaissances », Mésogée 54: 3-27, ISSN 0398-2106\nEspezieak: Posidonia oceanica


Europako Gizarte Funtsak (%50) eta Gipuzkoako Aldundiak (%25 lau urtetan), aldi berean finantzatutako proiektua da, EAEren 2014-2020ko Programa Operatiboaren eremukoa eta lanerako trebetasunak hobetzeko eta ezintasunen bat duten pertsonen lanerako aukerak bilatzeko bideratua. EHLABEko hainbat erakundek hartzen dute parte; horien artean, GUREAK.\n(pertsonen garapenean eta formakuntzan du eragina)\nLanpostuan bertan formakuntza (formakuntzarako kontratuak) lan mundura begirako gaitasunak lortzeko.\nBehar bereziak dituzten pertsonei ohiko enpleguaren merkatura sartzea, ekintza berriak ezagutzea eta gaitasunak lortzea ahalbidetzen diete.\nMERKATUA + PROZESU / LANPOSTUEN EGOKITZAPENA\nLanpostuak sortzeko ekintza berriak eta merkatu-hobiak bilatzean datza.\nPROZESU ETA POSTUEN EGOKITZAPENA\nEzgaitasunen bat duten pertsonei hainbat lanpostuetarako sarbidea errazteko analisia eta egokitzapena.\nGUREAKek programaren 7 urteetarako martxan jarri dituen ekintza eta proiektuen helburuak:\nUrtean 49. (343 guztira, programaren 7 urteetan).\n10 formakuntza kontratu urtean (guztira 70).\n10 lanportu egokituta (guztira 70).\n35 enplegu urtean (245 guztira).\nGUREAKeko aurrekontua: 4.000.000 euro\nGureaken, proiektu ezberdinetan 700 lagunek parte hartuko dutela aurreikusten da, gaitasun berriak lortuz eta lanerako trebatuz, horien zati pat lanpostu batean sartuta\nEuropako Gizarte Funtsak aldi berean finantzatutako (gastu hautagarriaren %91.87) proiektua da, EAEren Gazteen Enplegurako Programa Operatiboaren eremukoa eta lanerako trebetasunak hobetzeko eta ezintasunen bat duten 30 urtetik beherako pertsonen enplegu aukerak bilatzeko bideratutakoa.\nLan-merkatura gerturatzea ahalbidetzen duten enpresetako praktika programak dira, lanpostuan bertan laguntza edukita, lana egiten ikasteko eta enplegura begirako gaitasunak lortzeko.\nProiektuaren bi urtetan ezgaitasunen bat duten 60 gaztek 12 hilabetez enpresetako praktiken programa batean parte hartuko dute, enplegurako gaitasuna hobetuz.\nGUREAKek 563.175 euroko aurrekontua dauka programaren hiru urtetarako


Euskaraz bizi - Colegio Concertado en Bizkaia | Colegio P. Andrés de Urdaneta\nAbenduaren 3an, Lehen Hezkuntzako ikasle eta irakasleek Euskara eguna ospatu genuen eskolan. Urtero abesten dugun abestiaz gain, gure ikasleek, euskararen erabilera sustatzeko ekintza ugaritan parte hartu zuten.\nLehenengo zikloko haurrek, euskal kulturan murgildu ziren euskaraokea eta euskal dantzen bitartez. Filme bat ikusi eta, eguna amaitzeko, txokolatada bikaina prestatu zuten.\nBigarren zikloan, erritmoz betetako filme batez gozatu zuten eta gero, tailer bi antolatu ziren, zeinetan taldeka galeriak apaintzeko eskulan politak ekoiztu zituzten.\nLehen Hezkuntzako nagusiak, hainbat txoko izan zituzten: sukaldaritza, karaokea eta bideojokoak seigarren mailakoentzat eta herri kirolak, artisautza eta ginkana bosgarren mailakoentzat. Egunari bukaera emateko, magia ikuskizuna izan zuten.\nDenon ahaleginei esker, jai giroa nagusitu zen eta primeran pasa genuen.


Enpresak Ekonomia Banka,\nKirolak Futbola, Saskibaloia,...\nArray 5873 lotura aurkitu dira 1 tik 10 ra erakustenKaixo! : Ekonomia: Azkura: Rock-a http://www.azkura.com Noiz: 20130316 Nondik: Vitoria-Gasteiz + web gunea aldatu /ezabatu Ivan Fernandez, korrikalaria: Gasteizko korrikalaria http://www.ivan-fernandez.com Noiz: 20121005 Nondik: Vitoria-Gasteiz + web gunea aldatu /ezabatu Vinz-en bloga: Informatika buruzko web orria. http://vinzlahaine.blogspot.com.es/ Noiz: 20121003 Nondik: Vitoria-Gasteiz + web gunea aldatu /ezabatu Asier Igeltserotza orokorrean : http://asiereformas.com Noiz: 20120719 Nondik: Bilbao + web gunea aldatu /ezabatu Kaixo! : : Pakete bidalketa bilatzailea: Infoenvía lehen pakete bidalketa bilatzailea da. Bila ezazu garraio-agentzia ezagunenen artean pakete bidalketa merkeena. http://www.infoenvia.com Noiz: 20120606 Nondik: Donostia + web gunea aldatu /ezabatu Kaixo! : : Online bidezko Web Dendak: Mantenimendu, diseinu eta konfigurazioa eskeintzen dugun orria; zure online bidezko denda martxan jartzeko. Bera ondo erabiltzen ikasteko zerbitzua dugu. http://pagina.armiarma.info Noiz: 20120527 Nondik: www + web gunea aldatu /ezabatu Kaixo! : : Bilboko Makina-denda: Boxcarcenter, Etxebarri poligonoko Leguizamon dagoen makina denda bat da. Top marka eta profesional lan egiten dugu. Horrez gain, alokairu zerbitzua pit zure ibilgailua eskuz konpontzen. http://boxcarcenter.com Noiz: 20120425 Nondik: Etxebarri + web gunea aldatu /ezabatu Kaixo! : : : Ikusi behar dituzun 100 pelikulak: http://films-y-peliculas.blogspot.com.es/ Noiz: 20120420 Nondik: www + web gunea aldatu /ezabatu Kaixo! : Informatikalari Bloga: Informatika euskaraz jorratzen duen Bloga http://informatikalari.wordpress.com Noiz: 20120302 Nondik: www + web gunea aldatu /ezabatu Kaixo! : Ekonomia: Bilbo musica agenda: http://conciertosbilbao.com Noiz: 20120301 Nondik: Bilbao + web gunea aldatu /ezabatu 5873 web orri Inicio1/5882 3 4 5 ...» Siguiente »» Último


Semoussac - Wikipedia, entziklopedia askea.\n45° 23′ 10″ N, 0° 37′ 27″ W / 45.3861°N,0.6242°W / 45.3861; -0.6242Koordenatuak: 45° 23′ 10″ N, 0° 37′ 27″ W / 45.3861°N,0.6242°W / 45.3861; -0.6242\nConsac, Saint-Bonnet-sur-Gironde, Saint-Ciers-du-Taillon, Saint-Georges-des-Agoûts, Saint-Martial-de-Mirambeau, Saint-Thomas-de-Conac eta Semillac\n180 (%49.5) 184 (%50.5)\nSemoussac Frantziako udalerria da, Itsas Charente departamenduan dagoena, Poitou-Charentes eskualdean. 2013an 304 biztanle zituen.\n2007an Semoussac udalerrian erroldatutako biztanleak 266 ziren. Familiak 116 ziren, horien artean 32 pertsona bakarrekoak ziren (8 bakarrik bizi ziren gizonak eta 24 bakarrik bizi ziren emakumeak), 48 seme-alabarik gabeko familiak ziren, 32 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 157 etxebizitza zeuden, 117 familiaren etxebizitza nagusia ziren, 27 bigarren erresidentzia ziren eta 13 hutsik zeuden. 151 etxeak ziren eta 4 apartamentuak ziren. 117 etxebizitza nagusietatik 100 bere jabearen bizilekua ziren, 12 alokairuan okupaturik zeuden eta 5 doan lagata zeuden; 7 etxek bi gela zituzten, 15 etxek hiru zituzten, 41 etxek lau zituzten eta 54 etxek bost zituzten. 105 etxek euren parking plaza propioa zuten azpian. 52 etxetan ibilgailu bat zegoen eta 55 etxetan bat baino gehiago zituzten.\nSemoussac udalerriko biztanleria-piramidea 2009an .\n2007an lan egiteko adina zuten pertsonak 170 ziren, horien artean 102 aktiboak ziren eta 68 inaktiboak ziren. 102 pertsona aktiboetatik 91 lanean zeuden (53 gizon eta 38 emakume) eta 11 langabezian zeuden (4 gizon eta 7 emakume). 68 pertsona inaktiboetatik 34 erretiraturik zeuden, 14 ikasten zeuden eta 20 "bestelako inaktibo" gisa sailkaturik zeuden.\n2009an Semoussac udalerrian 126 unitate fiskal zeuden, 280 pertsonek osaturik. Pertsona bakoitzeko diru-sarrera fiskalaren mediana urteko 13.970 euro zen.\n2000. urtean Semoussac udalerrian 19 nekazaritza-ustiategi zeuden, 559 hektarea erabiltzen.\nBNF: 15249284m (data)


EUREKA ZIENTZIA MUSEORA BISITA - ERAIN\nEUREKA ZIENTZIA MUSEORA BISITA\nOct 28, 2016 | 0 comments\nJoan den ostegunean DBHko 3. eta 4. mailako ikasleak Eureka zientzia museoa bisitatu zuten.\nBisitan elektrizitate tailer bat egin zuten (ikasle batzuk bolondres izan ziren), dokumentala ikusi planetarioan bizitza eta unibertsoaren bilakaeraz eta erakusketa gelak ikusi beren kabuz. Teknologiako klaserako proiektua burutzeko balio izan du, DBHko 3. mailako ikasle bakoitzak erreseina bat idatzi behar zuen ondoren bere blogean. Hauek ikusteko asignaturaren blogetik sar zaitezkete:\nBisitaldian, On Angel Davo eta On Jose Maria Ferrerek gelan adierazten digun guztia esperimentatzeaz gain, batzuk “La Oreja de Van Gogh” taldea ikusteko aukera izan zuten. Taldea beren hurrengo diska promozionatzen ari zen.


Eroskik beste supermerkatu bat irekiko du Aretxabaletan — TUlankide MONDRAGON\nEroskik beste supermerkatu bat irekiko du Aretxabaletan\nKooperatibak bi milioi euro inbertituko ditu saltoki berrian. 2017ko lehen hiruhilekoan irekitzea espero du.\nEroskik bi milioi euro inbertituko ditu Aretxabaletako supermerkatu berrian (Gipuzkoan), eta 2017ko lehen hiruhilekoan ireki asmo du. Saltokiaren kokapenari dagokionez, Azbe enpresaren antzinako pabiloietan egongo da, Mitarte kalean, eta salmenta aretoak 1.500 metro koadro izango ditu; gainera, 80 aparkaleku egongo dira. Kooperatibak Euskal Autonomia Erkidegoan lehentasunezko eragina duten eremuak indartu nahi ditu, eta estrategia horrekin bat dator Aretxabaletako etorkizuneko supermerkatua, zeinak 35 lanpostu edukiko dituen.\nKooperatiba gaur egun bultzatzen ari den Zurekin eredukoa izango da supermerkatu berria. Hauek dira Eroskiren supermerkatu belaunaldi berri honen ezaugarri nagusiak: bezeroari arreta pertsonala ematea, kontsumitzaileak aukera askatasun handia izatea eta tokiko produktuen aldeko apustu sendoa egitea.\n"Eroskiren helburu nagusia da bezeroekiko harremana indartzea, sare komertziala berritzea eta supermerkatu propio berriak irekitzea. Gero eta lehiakorragoa den negozio eredu baterantz goaz, eta dendak gero eta gehiago nabarmentzen dira kalitate-prezioan, arreta pertsonalean eta freskoen espezializazioan hobeak direlako", esan du Mikel Labayenek, Eroskiren sustatzaileak. Bestalde, zera gaineratu du: "Aretxabaletako denda berriak herriaren berrikuntzan lagunduko du, eta tokiko ekonomia bultzatzeko balioko du".\nEraikin ekoiraunkorra, dendak ingurumenean eragin txikiagoa izan dezan\nProiektuari dagokionez, eraikina indibiduala izango da, eta eraikuntza eko-iraunkorretan dabiltzan azken berrikuntza teknologikoak ekarriko ditu; hala, energetikoki efizienteagoa izango da eraikina, eta haren jarduerak ingurumenean eragin txikiagoa izango du.\nHotzerako, klimatizaziorako eta argiztapenerako azken belaunaldiko sistema eta ekipamendua edukiko ditu supermerkatu berriak, ahalik eta energia aurrezpenik handiena erdiesteko.


Jalgi Kulturaren Plaza Ibiltariaren arduradunekin elkarrizketa\n'Sortzaileentzako plaza duina sortu behar da'\nJalgi topagunea kultura plaza berrietara zabaltzeko eta sorkuntzari buruz eztabaidatzeko jaio da. Aiaraldean egingo dute estreinako edizioa, maiatzaren 23tik 29ra.\nAiaraldeko ''Jalgi'' ekimenaren bideoklipa\nJalgi, kulturaren plaza ibiltaria\nJalgi Euskal Kulturaren Plaza Ibiltaria abian da, eta Aiaraldea Araba eta Bizkaiko hainbat udalerri hartzen dituen eskualdean du lehen geltokia. Maiatzaren 23tik 29ra, hausnarketarako, euskal kulturaren ikusgarritasun eta transmisioaz gogoeta egiteko, eta 65 kultur adierazpenez gozatzeko parada eskainiko du topaguneak.\nAhotseneak, Topaguneak, Bertsozale Elkarteak eta EHAZE Euskal Herriko Antzerkizale Elkarteak akuilatu eta bidean hainbat bidaide topatu dituen jaialdiak hausnarketarako bi saio eskainiko ditu Amurrion, maiatzaren 26an eta 27an. Saio monografikootan, ?komunikazioa? eta ?transmisioa? jorratuko dituzte, hurrenez hurren, aurkezpen eta mahai-inguruen bidez.\nHalaber, Laudio, Amurrio, Urduña, Aiara, Orozko, Artziniega, Okondo, Arrankudiaga eta Arakaldo udalerriek hamaika kultur proposamen jarriko dituzte publikoaren eskura, ?ohiko eta ezohiko leku eta ordutegietan, plaza berrietara zabaltzeko?: dantza (Elirale, Aiko?), arte plastikoak (Eider Eibar, Irantzu Lekue?), musika (Mikel Uraken, Joseba Tapia, Xabi Solano, Ruper Ordorika, Galder Izagirre?), ikus-entzunezkoak (Asier Altuna, Iratxe Fresneda?), bertsolaritza (Jon Maia, Miren Amuriza?), magia (Kidam magoa?), antzerkia (?Zerura eroria?, ?Abeltxuriak??), literatura (Katixa Agirre, Yolanda Arrieta, Maite Franko?).\nJon Agirresarobe Bertsozale Elkarteko kideak Jalgiri buruzko gure galderei erantzun die.\nBizimodua erabat aldatu zaigu, eta plaza ez da dagoeneko, agian, lehen bezala, denon bilgune? Plaza, sortzailearen eta ikus-entzulearen arteko elkargunea, non dago egun? Non bilatu behar du sortzaileak publikoarekiko harremana?\nPlaza da oholtza, sortzaileak publikoari bere lana erakusteko lekua, eta aurrera begira ere hala izan behar luke. Euskal Herrian plazak indarra du oraindik, lekuaren arabera plaza aldatzen den arren, baina, oro har, badu ikusgarritasun arazoa, seguru asko, plaza txikia eta atomizatua delako.\nXXI. mendeko kulturaren hiru gabezia nagusiak zerrendatu dituzue Jalgiren antolatzaileek: plaza falta, ikusgarri izateko beharra eta transmisiorik eza. Zer bidetan aurreratu daiteke eremu horietan?\nEragileen arteko elkarlanak lagundu dezake aurrerabideak sortzen; Jalgiren esperientziak, gogoetak batik bat, horretan lagunduko ahal du!\nSortzailearentzat plaza duina sortu behar da. Sormen lana erakusteko formula eta espazio arrakastatsuak behar ditugu euskal kulturgintzan.\nPublikoa klabea da plaza duinak sortzerakoan, eta kulturak hedapena behar du publikoari irrika pizteko. Asko dago egiteko: euskal kulturari komunikabideetan eta sare sozialetan eskaintzen zaion tarteak handitu eta hobetu behar dira.\nGainera, transmisioan katebegiak galtzen ari gara, eta soka ez dadila gehiago eten: larria da gaur egungo gazteek aurreko bi generazioek euskal kulturan sortu dutenaren berri ez izatea. Transmisioa bermatzeko baldintzak zein diren adostea da asmoa.\nSorkuntza ugari eta kalitatezkoa dago Euskal Herrian, arteen eta kulturaren esparruan, baina ez da publiko zabalarengana iristen. Sortzaileek ez dute baliabiderik eskura interesdun izan litekeen publikoarengana iristeko edo ez dago hemen egiten denerako interesik? Zerk sortu du sormen lanaren eta publikoaren arteko amildegia?\nLotuta daude bi gaiak: euskal kulturak ez du espazio nabarmenik komunikabideetan eta sare sozialetan. Modu honetan, nekez piztuko dugu herritarren interesa.\nPublikoak informaziorik ez badu, nekez sortuko da euskal kultura kontsumitzeko ohitura. Joan-etorriko lana da: komunikabideek ez ezik, kultur munduak ere aldatu behar du komunikatzeko modua, noski.\nIzango dute jarraipenik komunikazioari eta transmisioari buruz egingo dituzuen jardunaldietan mahaigaineratzen diren hausnarketa eta proposamenek?\nHori da asmoa: adostasun gehien duten alorrei heltzea. Gogoetak aurrera begirakoa eta praktikoa izan behar du, erabilgarri egingo badugu. Martxan jartzeko moduko neurriak adostea da helburua.\nUrtero Euskal Herriko eskualde batean egingo da jaialdia, auzolanean. Zergatik aukeratu duzue Aiaraldea lehen hau egiteko?\n?Plaza ibiltaria? deitu diogu aldakorra izango delako. Euskalgintza indartsu dagoelako jo dugu Aiaraldera: komunikazio proiektu indartsua aurkitu dugu bertan.\nSormen jarduera osasuntsuaren erakusgarri, programa zabala aukeratu duzue. Zein ekitaldi azpimarratuko zenukete?\n70 ekitaldietan aukeraketa egitea ez da lan samurra. Genero guztietako ekitaldiak daude, Aiaraldeko herri guztietan eta publiko askori zuzendutakoak.


10:10, 25 urtarrila 2017ko berrikusketa\n17 bytes added , Duela 5 urte\n10:04, 25 urtarrila 2017ko berrikusketa (aldatu)\n10:10, 25 urtarrila 2017ko berrikusketa (aldatu) (desegin)\nTiranoaren erailketak K. a. 214an<ref>Polibio, VII, 7, 3.</ref> eta jarraian gertatu ziren matxinadek, planak bertan behera utzi zituzten enbaxadoreak izutu zirelako, zeinek ibiltzeko baimenak eskatu baitzituzten Kartagora itzultzeko. Geroago, ulertu zuten onura atera lezaketela egoera horretatik. [[Adranodoro Sirakusakoa|Adranodororen]] hiltzailea botereaz jabetu zenean<ref>Livio, XXIV, 27.1-3.</ref>, Erromaren aldeko alderdiak berriro agindu zuen [[Sirakusa|Sirakusan]] eta bi anaiek Lentinin babesa bilatu zuten<ref>Livio, XXIV, 29.6-11.</ref>.\nHan egonda, [[Marko Klaudio Martzelo|Marko Klaudio Martzelok]] eraso zituen<ref>Livio, XXIV, 30.1-2.</ref>, baina sirakusarrek berriro etsaitu ziren erromatarrekin hauek hiri honetan egindakoegin ustezkozuten sarraski batengatiksarraskiarengatik. Horren ostean, sirakusarrek Hipokrates eta Epizide tirano berriak aldarrikatu zituzten<ref>Polibio, VIII, 3, 1</ref>;<ref>Livio, XXIV, 31-32.</ref>.\nMartzelok Sirakusa setiatu zuen<ref>Livio , XXIV, 33.</ref> baina bi anaiek elkarrekin gogor defendatu zuten hiria geroago, bakarrik Epizidek, Hipokrates joan zelako [[Agrigento]]ra joan zelako Himilkon laguntzera, zeina [[Heraklea Minoa|Heraklea Minoan]] lehorreratu zen kartagotar armadarekin<ref>Livio, XXIV, 35.</ref>. Hau 25.000 soldadu, 3.000 zaldun eta 12 elefantez osatuta zegoen, [[Pachino]] muinoan izan zutenzutena baino handiagoa.\nHerakleara heldu zenean, Agrigento errenditu eta, laster, Hipokratesekin elkartu zen,. zeinakHonek armada bat zekarren 10.000 oinezkoekinoinezkoz eta 50 zaldunekinzaldunez osatutakoa, erabaki zuen [[Akrillai]] ondoan kanpalekua jartzea<ref>Livio XXIV. 35,6,8.</ref>. Sirakusarrek haien eremua gotortzen zuten bitartean, Martzelo Agrigentotik itzuli zen, jadanik etsaiek okupatuta, eta ez zuen espero Sirakusako armada aurkitzea<ref>Livio XXIV. 35.9.</ref>. Himilkonen erasoaren beldur zenez, armada formazioan eraman zuen ustezko eraso bati aurre egiteko. Zuhurtasun horretaz baliatuz, sirakusarrak kontrolatu zituen. Izan ere, sirakusarrak kanpaleku lanak prestatzen zituztenean, ustekabean harrapatu zituen. Infanteria babesik harrapatua izan zen, eta zalditeriak zenbait borrokatxoren ostean, Akrillaira alde egin zuenzen Hipokratesen kanpalekura<ref>Livio XXIV. 36,1</ref>. Gudu honi esker, Martzelok [[Epipolas]] kontrolatu zuen (Sirakusako giltza) eta sikuloar askok erromatarrekin jarraitzea erabaki zuten, honela Martzelo Sirakusara itzuli zen. Martzelo Sirakusaren aurreko kanpalekura itzuli eta zenbait egun beranduago, Hipokratesek eta Himilkonek haien kanpalekua Anapo ibaiaren ondoan kokatu zuten<ref>Livio XXIV. 36.2.</ref>.\nErromaterrek [[Enna|Ennan]] egindako sarraskiaren ondoren, Hipokrates eta Himilkon hiria laguntzera joan ziren, baina eta ikusi zzutenezzutenez ezin zutela ezer egin, lehenak [[Morgantina|Murgantian]] bilatu zuen babesa, Himilkon, berriz, Agrigenton.


Hegemonia eta estatus berria | Gakoa | INFO7\nHegemonia eta estatus berria\nHegemonia hitzaren inflazioa eta gero, deflazioa etorri zaigu. Atzo arte, madalena errezeta bat azaltzeko ezinbestekoa genuen kontzeptuak, jada ez digu ezta gora behera politikoak azaltzeko ere balio.\nOso ondo ikasi genuen esaten, hegemonia, ez zela hauteskundeetan gehiengoa izatea. Ederki errepikatzen genuen, Gramscik, hegemonia, jendartearen zuzendaritza intelektual eta morala izatearekin berdintzen zuela. Hala ere, alderdi independentisten mugimendu eta estrategiak, etorkizuneko hauteskundeen emaitzei begira egindakoak izaten jarraitu dute. Eta hegemonia, jendartean beharrean, egungo erakundeetako ordezkari kopuruan eta hauen arteko akordioetan aurkitu nahian segitu dugu.\nHegemoniaren erabileraren mozkorraldia eta geroko biharamunak, ekarri duena da, gaindosiarekin nazkatuta, kontzeptu honek eduki zitzakeen efektu onuragarriei muzin egitea. Hegemonia kontzeptua betiko moduan ulertzen segitzea aukeratu dugu. Hegemonia kuantitatiboki ulertzen jarraitu dugu beraz, kualitatiboki ulertzen hasteak betiko eskemetatik kanpo pentsatzen hastea eskatzen baitzigun.\nGabezi honen adibide garbia da Gasteizeko Parlamentuko Estatus Berriaren kontua. Bada denbora bat, EH Bilduren praxi eta diskurtsoaren marko nagusia autonomista dela. Hori horrela izatearen justifikazioak, hiru bloketan banatuko nituzke: Lehenengo blokeko argudioek diote, jendartean, Autonomia Estatutuaren aldekotasuna oso zabala dela, eta ondorioz, Autonomia Estatutuaren defentsaren diskurtsora gerturatu beharko duela hauteskunde-emaitza onak lortu nahi dituenak. Bigarrenak dio, Estatus Berriaren agendari erabateko lehentasuna emateak, agerian jarriko dituela Autonomia Estatutuaren mugak jendartean. Eta egia errebelatu horren aurrean, sagar helduak zuhaitzetik erortzen diren moduan, autonomiazalea, independentista bilakatuko dela. Hirugarren argudio motak, eta azkenak, EH Bilduk PNVrekin akordioa egitea beste biderik ikusten ez duenez, eta akordio hori errazteko, independentismoak diskurtso autonomista egin behar duela lioke.\nHiru kasuetan espazio politiko propioa, hau da independentista, elikatzeari uko egiten zaio. Balizko hauteskunde emaitzen mesedetan lehenengo kasuan, autonomismoaren mugak agerian jartzeko aitzakia pean bigarrenean eta PNVrekin akordioa errazteko modua delakoan hirugarrenean. Hiru logikek, espazio politiko independentistaren heriotza eta espazio autonomistaren indartzea dakarte.\nEstatus Berriaren eztabaidan EH Bilduk parte hartzea, printzipioz ez da txarra. Hori bere ekite politikoaren erdigune bilakatzea, aldiz, bai. Ez baita gauza bera diskurtso eta praxi independentista indartsu batetik autonomismoan eragiten saiatzea edo diskurtso eta praxi independentistarik gabe, autonomismoan arituz, independentismoa indartuko dela iradokitzea. Esan bezala, lehenengo aukerak espazio politiko independentista indartzen du bigarrenak berriz autonomista.\nHegemoniaren ikuspegi kuantitatiboak, espazio politikoak, alderdi politikoekin berdintzera garamatza, espazio hauen indartzea dema elektoral hutsera bideratuz. Aldatu nahi omen den normalkeriaren diskurtsoarekin trabatuta hauteskunde emaitzak hobetu nahian ibili da EHBildu; besteen espazio politikoetan arituz norberaren emaitza elektoralak indartu daitezkeela sinetsita. Espazio politikoak elikatu egin behar dira, beraien existentzia justifikatzen duen diskurtso eta praxiaren bitartez.\nEspazio independentistaren diskurtso eta praxia, ia bere osotasunean, autonomista bada, independentziari egiten zaion edozein erreferentzia folklorea bilakatuko da. Ez du independentista berririk sortzeko balioko eta pixkanaka independentista direnak ere independentziaren aukera ezinezkotzat joko dute eta espazio independentistak ez du izateko arrazoirik izango, desagertzera joko du.\n155ak lortu du diskurtsoaren desplazamendu bat Katalunian, errepublika aldarrikatzetik autonomia babestera pasatu baita bertako independentismoaren normaltasuna. Atzean utzi nahi zuten hori aldarrikatzera behartu du 155ak Kataluniako independentismoaren zati garrantzitsuena. Hala ere, Kataluniako kasuan, desplazamendu hau, estrategia birplanteatzeko behin behineko estalpea dela uste dut.\nEuskal Herrian, berriz, ez da horrelako desplazamendurik gertatu, oraindik independentismoaren erreferentzia nagusia den EH Bilduk, urteak baitaramatza soilik praxi eta diskurtso autonomista egiten. Hala ere, iruditzen zait, 155ak, oraindik eta lotxa gutxiagoz diskurtso autonomista erabiltzera eraman duela EH Bildu.\nAzken urte hauetan Kataluniak ematen zuen aldeko haizea aprobetxatu beharrean, Kataluniarekiko elkartasuna erakustera, soilik, mugatu da Euskal Herriko independentismoa. Honen zergati nagusienetako bat, berriro ere, hegemonia kuantitatiboki ulertzetik eratortzen diren gabezia guztietan kokatu behar dugu. Euskal herriko independentismoa, duen potentziala baino askoz ere beheragotik ari da etorkizuna imajinatzen.\nIndependentismoak urgentea du besteen espazio politikoak elikatzen jarraitu beharrean, espazio politiko propioa indartzen hastea. Konfrontazteko modu eraginkorraren bitartez, bere aukera politikoa justifikatzen duen diskurtso eta praxi berria sortu behar ditu, espazio politiko propioa handitu eta indartzeko. Akordioak lortuko dituelakoan besteen espazio politikoetara gerturatzea garesti ordainduko dugula uste dut.\nHegemonia independentistara, hegemonia kuantitatiboki ulertu beharrean, kualitatiboki ulertzen hasten garenean gerturatuko gara. Egiteko hau komunitate independentista osoarena da eta EH Bilduk, orain arte ez bezala, aldeko haizea eman beharko dio. Euskal errepublikara iristeko badaude beste bide batzuk; eta hobeak dira.


Osasuna gaixotasun eza baino gehiago da - - Aiaraldea.eus\nMaider Urtaran Laresgoiti 2020-11-09 07:00\nIragan astean eginiko elkarretaratzeetako baten irudia. / Aiaraldea.eus\nOsasuna gaixotasun eza baino gehiago da. Osasuna justizia soziala bermatzeko printzipioa da. Osasun sistemaz eta sistema sozial batez gain, osasuna, bizi garen testuinguru ekonomikoak, politikoak eta ingurune naturalak baldintzatua da, non lan eta bizitza duinek zuzenean eragiten duten. Dena den, esan gabe doa, osasungintza sistema unibertsal eta doakorik gabe, nola traba ekonomiko, sozial eta geografikoak eraitsi gabe, ez dagoela justizia sozialik. XX. mendean zehar ongizate sistemen garapenak Europan osasun sistema unibertsal eta doakoak sortzea ekarri zuen, garai haietako interes ekonomiko eta politikoen mesedetan. Giza baliabideen garrantziak eta langileen osasunak berma zezakeen bakarrik produkzioa ez etetea. Hau horrela izanik ere, zalantzarik ez dago honek bizi itxaropenean eta familien ongizatean izandako eragina.\n90. hamarkadan, baina, korronte neoliberalek “estatuen ahultasunak” eta “merkatuaren efizientziak” goraipatuz, ongizate sistemen ahultzea ekarri zuen. Publikoa versus pribatua, inefizientzia versus efizientzia. Hori da saldu nahi izan digutena, guztion osasunarekin etekinak ateratzeko asmoz. Osasuna merkatuan erosi eta saldu daitekeen baliabide bat balitz bezala.\nAurreko krisietan bezala, gaurko egoera behin ere aprobetxatzen ari dira publikoa dena, giza eskubidea dena, esku pribatuetara eramateko. Defizit publikoaren kontrolak, sistema publiko inefizienteen errelatoak, eta kudeaketa modu berriek pribatizazioa ekarri dute hein handi batean. Errelato hau baina, ez dago frogatuta. Are gehiago, ikusi izan da osasun zerbitzu batzuen azpikontratatzea kalitatearen kontra joan daitekeela. Erresuma Batuan, esaterako, ospitaleetako garbiketa zerbitzuen azpikontratatzeak infekzioen gorakada eragin zuen XX. mende amaieran.\nEAEn gora egin dute azken urteetan seguru pribatuen kontratazioek, %9 2017-2019ko epean. Zergatik? Aurrekontuen murrizketek, baliabideen gutxiagotzeak eta honen ondorioz itxaron zerrenda handitzeak zerbitzu pribatuetara “ihesa” dakarrelako. Ordaintzeko aukera duenak nahiago du arreta arinagoa izateko poltsikotik ordaindu. Hori aldi berean zerbitzu publikoentzat arrisku handia bihurtzen da: “Zertarako sistema publikoa, seguru pribatua badut?”. Diskurtso honi aurre egitea da gaur egun, nire iritziz, sistema publikoak duen erronka handienetariko bat.\nKalitatezko sistema publikoa behar dugu, bai osasungintzan, arlo sozialean zein hezkuntzan, pribatizazioek publikoa dena kaltetzen dutelako, eta biztanleen arteko desberdintasun sozialak handitzea dakarrelako.\nGarai zailak datoz, badaude hemen. Eta honi aurre egitea dagokigu. Osasun sistema publiko indartsu baten alde egitea beharrezkoa da, eta berau deslegitimatu nahi dutenen aurrean jartzea. Zaintza politika publiko eta komunitarioak indartzea, gure aurrekoen borrokaz lortutako osasun sistema publikoa defendatzea. Kalitatezkoa, ez benefizentziakoa. Denona, ekitatezkoa. Hurbila eta komunitarioa.\nOsasuna ez dagoelako salgai, kalitatezko osasun sistema baten defentsan, azaroaren 11n denok kalera!


Berriak – Page 18 – Oñatiko Eskola kirola\nMartxoaren 16an atsedena Eskola Kirolean\nSan Jose zubia izanik oraingo asteburuan ez dugu jardunaldirik izango eta astelehenean ez dira eskola kiroleko saiorik izango. Tarterik baduzue hona hemen Benjamin Zanderren TED emanaldi […]\nMartxoaren 9an berriz ere jardunaldia eta 10ean Ibilaldi Neurtua Eibarren\nMartxoaren 9an, benjaminak, saskibaloiko topaketa izango dute Aloñamendi saskibaloiko sailari esker. Gogoratu gurasoen beharra topaketeetan ez dagoela . Alebinak berriz, futbolarekin hasiko dira eta guraso-entrenatzaile beharra izango […]\nMartxoaren lehenengo asteburuan atsedena eta martxoaren 5 eta 6an ez dira eskola kiroleko saiorik izango\nInauteriak ate joka ditugu eta oraingo asteburuan ez dugu jardunaldirik izango. Aldi berean datorren astean, astearte eta asteazkenean ez dira eskola kiroleko saiorik izango. Tarterik baduzue […]\nOtsaileko azken jardunaldia. Partiduetan guraso arduradunen beharra. Igandean mendi irteera benjaminekin. ANIMATU!\nOtsailaren 3.go jardunaldia prest. Mendi irteera, Futbola, eskubaloia eta saskibaloia\nOtsailaren 3.go jardunaldia ere abian dugu. Iganderako eguraldi bikaina espero da eta alebin, infantil eta kadeteekin Urkiolara mendi irteera izango dugu. Lh3ko haurrak futbola Azkogainen, LH4koek […]\nOtsailaren 9an futbol eta eskubaloiko topaketak benjaminak eta alebinak saskibaloiko 2. jardunaldia\nOtsailaren 9rako prest dugu jardunaldia. 3. mailako benjaminak futbol topaketa Azkoagainen izango dute Aloñamendi futbol sailaren eskutik eta 4. mailakoek berriz, Aloñamendi eskubaloikoei esker, Zubikoan, eskubaloiko […]